Ε.Π.Ο.Σ. ΦΥΛΗΣ

15/2/2026 Λιγνιτωρυχεία Ραφήνας - Πολυβολείο Ραφήνας.
2026-02-15 09:30 - 17:00 (Europe/Athens)
15/2/2026
Λιγνιτωρυχεία Ραφήνας – Πολυβολείο Ραφήνας.
Μια δράση για τις άγνωστες ιστορικές γωνιές της νεότερη ιστορίας της Ραφήνας Αττικής
Η εκδήλωση πραγματοποιείται σε συνεργασία με τον Σύλλογο «Φίλοι του Αρχαιολογικού Μουσείου του Μαραθώνα»
θα επισκεφτούμε γνωρίζοντας ενδιαφέρουσες πτυχές της τοπικής ιστορίας : Τα παλιά λιγνιτωρυχεία Ραφήνας (Διασταύρωση Ραφήνας), ένα τμήμα της διαδρομής του πρώτου σύγχρονου μαραθωνίου με τη γέφυρα την οποία είχε περάσει ο Γρηγόρης Λαμπράκης αλλά και το γερμανικό πολυβολείο της Ραφήνας, ιστορικά τοπόσημα της περιοχής.
Σε αυτή την περιήγηση θα μας συνοδεύσει ο κ. Δημήτρης Μακρής, ηλεκτρονικός, εποχικός εργαζόμενος στα λιγνιτωρυχεία και ερευνητής της τοπικής Ιστορίας. Στη συνέχεια μαζί με τον κ.Μακρή θα κατεβούμε στις υπόγειες σήραγγες του πολυβολείου, 15μ. κάτω από την επιφάνεια του εδάφους όπου υπάρχουν κοιτώνες, γραφεία, ιατρείο και άλλα, της περιόδου του Β’ παγκοσμίου πολέμου.

Σημείο συνάντησης με Ι.Χ.: Στις 09:30 το πρωί στο πάρκινγκ στην αρχή της οδού Οδυσσέα Ελύτη, δεξιά μετά το ΕΠΑΛ Ραφήνας, απέναντι από τον Ιερό Ναό Αναλήψεως.
Εξοπλισμός: Σακίδιο ημέρας, πεζοπορικά μποτάκια, μπατόν. Δεν συνιστάται η συμμετοχή ατόμων με κλειστοφοβία.
Απαραίτητη η δήλωση συμμετοχής στο τηλέφωνο του Συλλόγου.

12 Δεκεμβρίου 1949

Κίσσαβος, κορυφή «Κώστας Παλαμώτης» (1.978μ.), Φαράγγι Καλυψούς, διασχίσεις, Αμπελάκια. Τύρναβος με «Μπουρανί» και αποκριάτικα δρώμενα
2026-02-20 08:00 - 2026-02-23 17:00
20-23/2/26
Κίσσαβος, κορυφή «Κώστας Παλαμώτης» (1.978μ.), Φαράγγι Καλυψούς,
διασχίσεις, Αμπελάκια. Τύρναβος με «Μπουρανί» και αποκριάτικα δρώμενα
Παρασκευή: Αναχώρηση 16:30 για το καταφύγιο του Κισσάβου (1.604μ.) στη θέση
Κάναλος όπου όλες οι διανυκτερεύσεις
Σάββατο :
Δύσκολη διαδρομή: Μεταφορά με το πούλμαν στο χωριό Σπηλιά (800μ.) όπου και
αρχίζει η πεζοπορία μας από το κέντρο του χωριού ακολουθώντας μονοπάτι κι
ανηφορίζοντας τη ράχη ανατολικά του χωριού προς την Συναχόβρυση. Δεν υπάρχει
σήμανση αλλά το μονοπάτι σε γενικές γραμμές είναι ευδιάκριτο. Στη συνέχεια,
φθάνουμε στη βάση του κώνου του Κισσάβου στη θέση Τράπεζος. Από εκεί
ανεβαίνουμε τον κώνο της κορυφής ακολουθώντας τα σημάδια του μονοπατιού Ο2,
το οποίο έρχεται από το χωριό Ανατολή. Φθάνοντας στην κορυφή «Κώστας
Παλαμώτης» του Κισσάβου, όπου και το εκκλησάκι του Προφήτη Ηλία,
απολαμβάνουμε τη θέα προς τον Όλυμπο, το Θερμαϊκό κόλπο, το Πήλιο και τις
Βόρειες Σποράδες. Στη συνέχεια, κατηφορίζουμε προς το καταφύγιο του Κισσάβου
στη θέση Κάναλος, όπου και το τέλος της πορείας. Ω.Π.: 6, Υ.Δ.: +1180 – 375, Β.Δ.: 2
ή 5 με χιόνι οπότε και είναι απαραίτητος ο χειμερινός εξοπλισμός.
Εύκολη διαδρομή : Μεταφορά οδικώς στον παραθαλάσσιο οικισμό Κόκκινο Νερό
Μελιβοίας Λάρισας στους ανατολικούς πρόποδες του Κισσάβου. Από εκεί
πεζοπορία στο φαράγγι της Καλυψούς με την πυκνή βλάστηση, τρεχούμενα νερά
που σχηματίζουν βάθρες και κλιμακωτούς καταρράκτες να συνθέτουν ένα υπέροχο
τοπίο. Ο κύριος καταρράκτης, ξεπερνάει τα 70 μέτρα (είναι ένας από τους
ψηλότερους της Ελλάδας) και σχηματίζει μια καταγάλανη όμορφη λίμνη. Ω.Π.:
3.30-4 Υ.Δ.: 495, Β.Δ.: 1+ (9,5χλμ.) Στην περιοχή θα δούμε το “μυστικό πέτρινο”
γεφύρι της Παπαρίζαινας, το οποίο χρονολογείται πιθανότατα από τους
Βυζαντινούς χρόνους και τις ιαματικές πηγές του Κόκκινου νερού με τις
αλλεπάλληλες γούρνες.
Κυριακή :
Κοινή πορεία: Σπηλιά – Ανατολή- Μεταξοχώρι
Από το χωριό Σπηλιά (800μ.) ακολουθούμε ανηφορικό μονοπάτι μέχρι τα 1535μ.
στην κορυφή με το κολωνάκι. Συνεχίζουμε κατηφορικά πλέον προς το χωριό
Ανατολή (940μ.) και η διαδρομή μας ολοκληρώνεται μέχρι το χωριό Μεταξοχώρι
(220μ.) με την παραδοσιακή αρχιτεκτονική, που αναπτύχθηκε κι ευημέρησε από την
καλλιέργεια του μεταξιού στο παρελθόν Ω.Π.: 6.30-7, Υ.Δ.: +735 -1315, Β.Δ.: 2
(19χλμ.)
Προαιρετική επίσκεψη στην Ιερά Μονή Τιμίου Προδρόμου, Ανατολής, μοναστήρι με
τράπεζα σπόρων και άλλες πρωτοποριακές ενασχολήσεις που οι μοναχές
επιδίδονται παράγοντας κτηνοτροφικά και βιολογικά προϊόντα.
Καθαρή Δευτέρα: Καταφύγιο (1.604μ.) – Σπηλιά (800μ.) Προαιρετική κατάβαση
από μονοπάτι σε αλπικό πεδίο μέχρι το χωριό Σπηλιά. Ω.Π.: 2, Υ.Δ.: -804, Β.Δ.: 1
(5,5χλμ) ή σύντομη επίσκεψη στο παραδοσιακό χωριό Αμπελάκια χτισμένο στις ΒΔ
πλαγιές του Κισσάβου, όπου ήκμασε ο Συνεταιρισμός εμπόρων, τεχνιτών και
εργατών παρασκευής κόκκινων νημάτων στα τέλη του 18ου και στις αρχές του
19ου αιώνα. Αποτέλεσε την πρώτη και καλύτερη συνεταιριστική οργάνωση στην
Ελλάδα επί Τουρκοκρατίας και λόγος που το γραφικό χωριό γνώρισε μεγάλη
ακμή.
Στη συνέχεια θα επισκεφτούμε τον Τύρναβο όπου γιορτάζεται το σατυρικό έθιμο
του «Μπουρανί», μια γιορτή με αθυροστομία, φαλικά σύμβολα και παραδοσιακούς
χορούς που κορυφώνεται με το ψήσιμο του «Μπουρανί» δίπλα στον ποταμό
Τιταρήσιο. Τολμηρά αποκριάτικα έθιμα με σάτιρα αναβιώνοντας αρχαίες γονιμικές
τελετές
Συντονιστές: Φιλιώ Μαλτέζου και Δημήτρης Ρούσσης

1/3 Μαίναλο: Λεβίδι – Αλωνίσταινα (διάσχιση)
2026-03-01 07:00 - 17:00
1/3
Μαίναλο: Λεβίδι – Αλωνίσταινα (διάσχιση)
Αναχώρηση στις 07:00 για Λεβίδι Αρκαδίας (900μ.). Έναρξη πορείας σε σηματοδοτημένο μονοπάτι μέσα σε δάσος κωνοφόρων μέχρι το καταφύγιο του ΕΟΣ Τρίπολης όπου και διάλειμμα. Συνέχεια της πορείας με ελαφριά ανηφορική πορεία μέχρι την θέση Ξερακιά και από εκεί αρχίζει η κατάβαση στην Αλωνίσταινα (1.220μ.), διάσχιση .Ω.Π.:7, Υ.Δ.: +900 -700, Β.Δ.: 2 (13χλμ)
Συντονιστής: Κωνσταντίνος Κατσούλης

Παναιτωλικό: Κορυφή Κατελάνος (1,924μ.), Κόκα (1.691μ.), Βγένας (1.737μ.), – Γιόρλας (1.600μ.). Αράκυνθος: Άγιος Νικόλαος Κρεμαστός. Μεσολόγγι. Λιμνοθάλασσα, νήσος Τουρλίδα & Μουσείο αλατιού. Νησάκια Βασιλάδι και Κλείσοβα
2026-03-06 16:30 - 2026-03-08 21:00
6-8/3
Παναιτωλικό: Κορυφή Κατελάνος (1,924μ.), Κόκα (1.691μ.), Βγένας (1.737μ.), – Γιόρλας
(1.600μ.). Αράκυνθος: Άγιος Νικόλαος Κρεμαστός. Μεσολόγγι. Λιμνοθάλασσα, νήσος
Τουρλίδα & Μουσείο αλατιού. Νησάκια Βασιλάδι και Κλείσοβα
Παρασκευή: Αναχώρηση 16:30 για το χωριό Περιστέρα (760μ.) και νυχτερινή πορεία με
φακούς κεφαλής μέχρι το καταφύγιο του Παναιτωλικού (1.160μ.), Ω.Π.: 1.30, Υ.Δ.: 400,
Β.Δ.: 1 Τα σακίδια θα μεταφερθούν με αγροτικό όχημα.
Σάββατο: Δύσκολη πορεία: Ξεκινάμε από το καταφύγιο Παναιτωλικού (1,160μ.) ανηφορικό
μονοπάτι μέσα στα έλατα μέχρι κορυφή Κόκα (1.691μ.) η θέα προς την λίμνη Τριχωνίδα
μαγευτική! Τραβερσάρουμε δεξιά της κορυφογραμμής Κόκας για κορυφογραμμή Ζυγού ή
Βγένας (1.737μ.) Συνεχίζουμε για διάσελο Ζυγού – Γιόρλας (1.600μ.) Ανηφορίζουμε την
ανήλιαγη βορειοδυτική πλευρά την Γιόρλας (1.,820) να μας οδηγήσει στο διάσελο
Κατελάνου. Ανεβαίνουμε την τελική ανηφόρα για την κορυφή Κατελάνο (1.924μ.), την
υψηλότερη κορυφή του Παναιτωλικού.
Απολαμβάνουμε τη θέα προς Κριμνίτσα, Χελιδόνα, Καλιακούδα, Σκόλλις (Σαντομέρι)
λίμνη Κρεμαστών. Επιστρέφουμε από την ίδια διαδρομή Ω.Π.: 8-9, Υ.Δ.: συνολική 1060,
Β.Δ.: 2 (5 με χιόνι) (13,50χλμ.) Συνιστάται χειμερινός εξοπλισμός (κραμπόν, πιολέ)
Εύκολη πορεία: Από το καταφύγιο του Παναιτωλικού (1.160μ.) μέχρι την κορυφή Κόκκα
(1.691μ.) κι αφού απολαύσουμε τη θέα επιστροφή από τα ίδια Ω.Π.: 4-5 (αναλόγως τη
χιόνωση) , Υ.Δ.: 530, Β.Δ.: 1+
Κυριακή: Πεζοπορία κατάβασης από το καταφύγιο προς το χωριό Περιστέρα (περίπου 1
ώρα) και μεταφορά οδικώς στην περιοχή του Αράκυνθου στη θέση Κάτω Ελληνικά (πρώην
Κάτω Αμπέλια) (560μ.) απ’ όπου αρχίζουμε την πεζοπορία μας για 20 λεπτά σε
χωματόδρομο και στη συνέχεια σε μονοπάτι με θέα τη λιμνοθάλασσα του Αιτωλικού
μέχρι το φωλιασμένο σε ψηλό βράχο μοναστήρι, κυριολεκτικά μετέωρο στο κενό, του Αγίου
Νικολάου του Κρεμαστού (480μ.) . Η σπηλαιώδης Μονή βρίσκεται χτισμένη στη ΝΔ πλαγιά
του όρους Αράκυνθος σε σπήλαια πάνω σε απόκρυμνη χαράδρα και το καθολικό του ναού
βρίσκεται στη μεγαλύτερη από τις σπηλιές. Υπάρχουν αγιογραφίες «καπαδοκικής»
τεχνοτροπίας που χρονολογούνται τον 10 ο – 11 ο αι. και ιδρυτής της Μονής θεωρείται ο
Νίκανδρος το 990μ.Χ. Σε απόσταση 5 λεπτών από το μοναστήρι θα δούμε μεγάλο
καταρράκτη. Η διάσχισή μας θα ολοκληρωθεί κατηφορίζοντας από μονοπάτι στο χωριό
Κεφαλόβρυσο (15μ.υψόμετρο) (διάσχιση) Ω.Π.: 3, Υ.Δ.: -540, Β.Δ.: 1+ (8,5χλμ.)
Μεταφορά οδικώς στην Ιερή Πόλη του Μεσολογγίου. Περιήγηση στην πόλη των Ελεύθερων
πολιορκημένων, με επίσκεψη στο νησάκι Τουρλίδα της λιμνοθάλασσας όπου και το
μουσείο αλατιού ή επίσκεψη με πλοιάριο στα νησάκια Βασιλάδι και Κλείσοβα
όπου και το ιστορικό εκκλησάκι της Αγίας Τριάδας, αναλόγως του ελέυθερου χρόνου.
Συντονιστές Δύσκολης πορείας: Κώστας Κατσούλης & Νίκος Λούρας
Συντονιστές Εύκολης πορείας: Άγγελος Χριστοδουλάκης & Φωτεινή Χριστοπούλου

Φενεός: Λίμνη Δόξα, Καταρράκτες Ταρσού
2026-03-15 07:00 - 20:00
15/3
Φενεός: Λίμνη Δόξα, Καταρράκτες Ταρσού
Αναχώρηση στις 07:00 για λίμνη Δόξα, Κορινθίας.
Η κυκλική διαδρομή ξεκινά από τη λίμνη Δόξα και ακολουθεί το κλασικό μονοπάτι που ανηφορίζει προς το διάσελο του Κυνηγού. Η πορεία κινείται σε δασικό περιβάλλον και είναι σταθερά ανηφορική, προσφέροντας όμορφες εικόνες σε ήπιο ρυθμό. Μετά από περίπου 2,7 χιλιόμετρα πορείας και έχοντας καλύψει περίπου 350 μέτρα θετικής υψομετρικής διαφοράς, στρίβουμε δεξιά (σήμανση για θέση Γκίωνα) και αλλάζουμε κατεύθυνση, συνεχίζοντας βόρεια. Από το σημείο αυτό η διαδρομή ακολουθεί τραβέρσα με πολύ ήπια ανηφορική κλίση, διασχίζοντας την πλαγιά του Νησιού, του βουνού που βρίσκεται ανάμεσα στη Ντουρντουβάνα και το Μαδερό. Μετά από περίπου 2 χιλιόμετρα τραβέρσας και επιπλέον 100 μέτρα ήπιας ανάβασης, φτάνουμε στη θέση Γκιώνα, ένα όμορφο και ανοιχτό οροπέδιο με θέα προς τα γύρω βουνά, ιδανικό σημείο για στάση και ξεκούραση. Από εκεί η πορεία συνεχίζει ανατολικά, ακολουθώντας ισομετρική διαδρομή μήκους περίπου 2,7 χιλιομέτρων, μέχρι το σημείο όπου ξεκινά η κατάβαση. Η επιστροφή γίνεται με νότια πορεία, σε κατηφορικό πλέον μονοπάτι, το οποίο μας οδηγεί ομαλά πίσω στη λίμνη Δόξα. Ω.Π.: 4-4.30, Υ.Δ.: ±550 μ., (10,5χλμ)

Μετά το πέρας της πεζοπορίας, θα μεταφερθούμε στους όχι και τόσο γνωστούς καταρράκτες Ταρσού, λίγο πριν το ρέμα Χάβου, στον επαρχιακό δρόμο Γκούρας – Δερβενίου. Η πρόσβαση γίνεται εύκολα μέσω κατηφορικού χωματόδρομου, ενώ η προσέγγιση των καταρρακτών πραγματοποιείται από μονοπάτι δίπλα στη ρεματιά που σχηματίζουν. Το μονοπάτι μέχρι τους καταρράκτες έχει μήκος λιγότερο από 1 χιλιόμετρο και κρύβει αρκετές ευχάριστες εκπλήξεις.

Φαγητό σε ταβέρνα της περιοχής πριν ή μετά την επίσκεψη στους καταρράκτες και επιστροφή στην Αθήνα
Συντονιστής: Διονύσης Σεμιτέκολος

22/3 Εύβοια, Δίρφυς. Ράχη Συκά – Καταφύγιο Δίρφυς – Κορυφή Δίρφυς – Καταφύγιο Αγάλης . Φαράγγι Αγάλης (διάσχιση).
2026-03-22 07:00 - 20:00
22/3
Εύβοια, Δίρφυς. Ράχη Συκά – Καταφύγιο Δίρφυς – Κορυφή Δίρφυς – Καταφύγιο Αγάλης . Φαράγγι Αγάλης (διάσχιση).
Αναχώρηση 07:00 για Ράχη Συκά, πάνω από την Στενή Ευβοίας.
Δύσκολη διαδρομή: Η διάσχιση αποτελεί μια όμορφη και απαιτητική πορεία στο ψηλότερο βουνό της Εύβοιας. Ξεκινά από τη Ράχη Συκά και ακολουθεί σηματοδοτημένα μονοπάτια προς το καταφύγιο της Δίρφυς και την κορυφή (1.743 μ.), προσφέροντας πανοραμική θέα στο Αιγαίο και τον Ευβοϊκό. Η κατάβαση συνεχίζεται προς το καταφύγιο Αγάλης και ολοκληρώνεται μέσα από το εντυπωσιακό φαράγγι της Αγάλης.
Η διαδρομή απαιτεί πολύ καλή φυσική κατάσταση και ο βαθμός δυσκολίας μπορεί να αυξηθεί ανάλογα με την ύπαρξη χιονιού οπότε και απαιτείται κατάλληλος χειμερινός εξοπλισμός και γνώση της χρήσης του.
Ω.Π.: 7-7.30, Υ.Δ.: +860 -1600, Β.Δ.: 2+ (14,5χλμ.)
Εύκολη διαδρομή: Από τον Άγιο Αθανάσιο Εύβοιας και από το γήπεδο του χωριού του Αγίου Αθανασίου (260μ) θα αρχίσει η πορεία μας. Ακολουθούμε χωματόδρομο για λίγα μέτρα ο οποίος μπαίνει στο φαράγγι και τελειώνει σε ένα αντλιοστάσιο. Η διαδρομή συνεχίζει σε καλά διαμορφωμένο μονοπάτι πλάι στο ποταμάκι, με κάποια γεφυράκια που υπάρχουν για να περνάμε απέναντι. Στο μονοπάτι θα συναντήσουμε και γλιστερές ποταμίσιες πέτρες αλλά και νερά καθώς υπάρχουν πηγές στα πλαϊνά της διαδρομής οπότε καλό είναι να φοράμε ψηλά ορειβατικά μποτάκια με καλές αντιολισθητικές σόλες. Στη συνέχεια η διαδρομή θα γίνει ανηφορική και στο τέλος του θα συνεχίσουμε να ανεβαίνουμε σε μονοπάτι μέσα σε ελατόδασος μέχρι την πηγή Κράτεια (740μ). Από την πηγή θα συνεχίσουμε την ανάβασή μας για το κυνηγητικό καταφύγιο Αγάλης (940μ) από όπου θα μας παραλάβει το πούλμαν Ω.Π.:4-5, Υ.Δ.: +680μ. Β.Δ.: 1+
Συντονιστής δύσκολης πορείας: Γιώργος Καρβελάς
Συντονιστής εύκολης πορείας: Φωτεινή Χριστοπούλου

28-29/3 Φωκίδα. Γκιώνα, κορυφή Πύργος (2.063μ.), διάσχιση . Βαγονέτο . Πεζοπορία Καλοσκοπή.- Πανουργιάς
2026-03-28 10:30 - 2026-03-29 20:00
28-29/3
Φωκίδα. Γκιώνα, κορυφή Πύργος (2.063μ.), διάσχιση . Βαγονέτο . Πεζοπορία Καλοσκοπή.- Πανουργιάς

Σάββατο:
Αναχώρηση στις 10:30 προς το μεταλλευτικό πάρκο Φωκίδας όπου προγραμματισμένη επίσκεψη (Vagonetto https://www.vagonetto.gr/) (εισιτήριο εισόδου 10€/άτομο)
“Στόχος του Μεταλλευτικού Πάρκου Φωκίδας είναι, όχι μόνο να παρουσιάσει τους χώρους λειτουργίας ενός μεταλλείου, αλλά να ενημερώσει, να ψυχαγωγήσει και να εκπαιδεύσει τις καινούργιες γενιές πάνω στην ιστορία εκμετάλλευσης του βωξίτη και των ανθρώπων που εργάστηκαν για αυτό.”Μετά το πέρας της επίσκεψης οι 2 ομάδες θα αναχωρήσουν προς το χωριό Συκιά, όπου θα γίνει η διανυκτέρευση σε καταφύγιο.
Κυριακή:
Δύσκολη πορεία: Γκιώνα: Συκιά – Πύργος – Καλοσκοπή
Η πορεία ξεκινά από το χωριό Συκιά (735 μ.) και ακολουθεί αρχικά ήπια ανηφορική κατεύθυνση. Σε σύντομο χρόνο προσεγγίζουμε το Λαζόρεμα, το οποίο διασχίζουμε και συνεχίζουμε ανηφορίζοντας προς την Πλάκα, τη μεγαλύτερη ορθοπλαγιά των Βαλκανίων. Μετά από περίπου 2,1 χλμ και +400 μ. υψομετρικής, φτάνουμε σε μικρό οροπέδιο όπου συναντώνται τα μονοπάτια του Λαζορέματος και του Καραγιάννη. Από εδώ συνεχίζουμε με βόρεια–βορειοανατολική πορεία, κινούμενοι παράλληλα με το Λαζόρεμα. Διασχίζουμε ακόμη ένα μικρό οροπέδιο και, μετά από 1,3 χλμ ήπιας ανηφόρας (+100 μ.), καταλήγουμε σε στάνη, από όπου ανοίγεται η θέα προς βορρά και ξεχωρίζει η κορυφή Πύργος (2.063μ). Από τη στάνη η ανάβαση γίνεται πιο έντονη. Ανηφορίζουμε προς το διάσελο, το οποίο προσεγγίζουμε από την ανατολική πλευρά, καλύπτοντας 2,4 χλμ με +500 μ. υψομετρικής. Από το διάσελο ακολουθεί η τελική ανάβαση προς την κορυφή Πύργος, σε σαφή ανηφορική πορεία, μήκους 0,9 χλμ και +300 μ. Η διάσχιση συνεχίζεται προς την Καλοσκοπή, συνδυάζοντας μονοπάτια και δασικούς δρόμους, με κυρίαρχη κατάβαση και μεγάλα ανοίγματα θέας προς τη Φωκίδα. Ω.Π.: 9, Υ.Δ.: +1500μ / – 1300μ, Β.Δ.: 3 (22χλμ.).Απαραίτητος χειμερινος εξοπλισμός ( κραμπόν, πιολέ, μπωντριέ, κράνος, καραμπίνερ ασφαλείας)
Εύκολη πορεία: Η πορεία μας αρχίζει από την πλατεία του χωριού Καλοσκοπή. Είναι μια ήπια πεζοπορική διαδρομή στις παρυφές της πανέμορφης Γκιώνας από νέο μονοπάτι. Ανηφορίζουμε μέσα σε ελατοσκέπαστο δάσος μέχρι τον δασικό δρόμο των Μεταλλείων. Στην συνέχεια κατηφορίζουμε από δασικό δρόμο μέχρι το χωριό Πανουργιάς. Κατόπιν ανηφορίζουμε για λίγο ακόμη σε ελατοσκέπαστο μονοπάτι δίπλα από τις Βρύζες και κατεβαίνουμε στο Κεφαλόβρυσο. Θαυμάζουμε το τοπίο και συνεχίζουμε για το χωριό Καλοσκοπή όπου ολοκληρώνεται η διαδρομή μας, Ω.Π.: 4-5, Υ.Δ.: +500, Β.Δ.: 1
Συντονιστής δύσκολης πορείας: Κώστας Κατσούλης
Συντονιστής εύκολης πορείας: Νίκος Αναστασίου

Μαρόκο: ανάβαση στην ψηλότερη κορυφή του Άτλαντα, Τουμπκαλ (4.167μ.), Πεζοπορίες σε βερβέρικα χωριά. Ερημος Σαχάρα. Φαράγγια Νταντές, Τουδρα. Μερζούγκα. Αΐτ Μπεν Χαντού – Κάσμπα Ταλαούτ. Μαρακές και Μεδίνα.
2026-04-04 08:00 - 2026-04-11 17:00
Μαρόκο: ανάβαση στην ψηλότερη κορυφή του Άτλαντα, Τουμπκαλ (4.167μ.), Πεζοπορίες σε βερβέρικα χωριά. Ερημος Σαχάρα. Φαράγγια Νταντές, Τουδρα. Μερζούγκα. Αΐτ Μπεν Χαντού – Κάσμπα Ταλαούτ. Μαρακές και Μεδίνα.

Οργάνωση: ταξιδιωτικό πρακτορείο.
Σάββατο 4/4/26: Ημέρα 1η : Συνάντηση στο αεροδρόμιο «Ελ.Βενιζέλος» στις 06:30 για την πτήση ATH RAK Α3738 και αναχώρηση 08:55 . για Μαρόκο. Άφιξη στις 11:25 και
μεταφορά από το αεροδρόμιο γύρω στις 3 μ.μ. έναρξη περιήγησης στην πόλη με επίσκεψη στα εξής αξιοθέατα μετά από σύντομο γεύμα: Εβραϊκή πλατεία – Παλάτι Μπαΐα – Σχολείο Μπεν Γιουσέφ – Αλντ Μεδίνα – η πλατεία Τζαμάα ελ Φνα – σουκ – μουσουλμανικό μουσείο Κοτούμπια.. Μυστικός κήπος – Κήπος Μαζουρέλ.
Διανυκτέρευση στο Riad Omar ή σε παρόμοιο ξενοδοχείο.
Κυριακή 5/4/26 Ημέρα 2η : ΟΡΕΙΒΑΤΙΚΗ ΟΜΑΔΑ: Μαρακές-Ιμλίλ – Καταφύγιο Τουμπκάλ 3207 μ. υψόμετρο:
Μετά το πρωινό στο Μαρακές, ταξιδεύουμε προς το Ιμλίλ για 1 ώρα και 30 λεπτά οδικώς, περνώντας από τα tagnout, moulay Ibrahim και asni και το Ιμλίλ. Εκεί θα συναντήσουμε τους οδηγούς βουνού και θα κατευθυνθούμε κατά μήκος της κοιλάδας Mizane προς το ιερό του Sidi Chamarouch, όπου μικρή στάση. Από εδώ το μονοπάτι συνεχίζει να ανηφορίζει σταθερά, φιδωτά και ζιγκ-ζαγκ μέχρι το Καταφύγιο Τουμπκάλ (3207 μ.), όπου η διανυκτέρευσή μας Ω.Π.: 5-6, Υ.Δ.: ??, Β.Δ.: δύσκολη. Διαδρομή σε συνθήκες μεγάλου υψομέτρου σε αργούς ρυθμούς.

Κυριακή 5/4/26 2η ΠΕΖΟΠΟΡΙΚΗ ΟΜΑΔΑ: Ιμλίλ – Τιζί Μιζίκ – Ιντ Άισα:
Μετά το πρωινό στο Μαρακές, θα ταξιδέψουμε στο Ιμλίλ για 1 ώρα και 30 λεπτά οδηγώντας, περνώντας από τα Ταχνούτ, Μουλέι Μπραχίμ και Άσνι. Εκεί θα συναντήσουμε τον οδηγό βουνού και τους μουλαράδες. Όταν φορτώσουμε τα σακίδιά μας στα μουλάρια, θα ξεκινήσουμε με σακίδιο ημέρας την πεζοπορία μας στο μονοπάτι ανεβαίνοντας προς το Tizi Mzik (2500μ.), το οποίο προσφέρει ένα υπέροχο τοπίο των κοιλάδων Imlil και Azzaden. Εδώ, θα γευματίσουμε κάτω από τη σκιά των αρκεύθων με εκπληκτική θέα στα βουνά του Άτλαντα. Μετά το μεσημεριανό γεύμα, θα κατεβούμε για να δούμε το θερινό χωριό της περιοχής. Θα ακολουθήσουμε τον δρόμο που κατεβαίνει μέσα από αρκεύθους μέχρι να φτάσουμε στο χωριό Tizi Oussem (1850μ.). Εδώ, θα έχουμε ένα διάλειμμα για φωτογραφίες από τις περιοχές των Βερβέρων με τα ιδιαίτερα έθιμά τους. Ω.Π.: 7-8, Υ.Δ.: +700 -650 Β.Δ.: 1+ Διανυκτέρευση στο χωριό Id Aissa σε παραδοσιακό ξενώνα ¨”the house of Brothers”.
Δευτέρα 6/4/26 Ημέρα 3η κορυφής : ΟΡΕΙΒΑΤΙΚΗ ΟΜΑΔΑ: Καταφύγιο Τουμπκάλ – Κορυφή Τουμπκάλ 4167μ – Κοιλάδα Ιμλίλ:
Νωρίς το πρωί θα επιχειρήσουμε την ανάβαση στην κορυφή του Τζεμπέλ Τουμπκάλ, της υψηλότερης κορυφής στη Βόρεια Αφρική. Η διαδρομή μας θα είναι κυκλική από τη νότια πλευρά του βουνού, διασχίζοντας το ρέμα πάνω από το καταφύγιο. Το περπάτημα είναι σχετικά απλό, αλλά οι χαλίκια και το υψόμετρο θα κάνουν την πορεία αρκετά δύσκολη σε ορισμένα σημεία. Η θέα κατά μήκος της διαδρομής κάνει το ταξίδι κάτι παραπάνω από αξιόλογο. Κατάβαση στο χωριό Ιμλίλ Ω.Π.: 10+, Υ.Δ.: +960 – 2267, Β.Δ. Δύσκολη
Διανυκτέρευση σε ξενώνα στο Ιμλίλ.

Δευτέρα 6/4/26 ΠΕΖΟΠΟΡΙΚΗ ΟΜΑΔΑ: Ημέρα 3η : Ιντ Ίσα – Τίζι Ουντίντ – Ματάτ – Ιμλίλ – Άρουμντ:
Η σημερινή πεζοπορία θα μας οδηγήσει από το Τίζι Ουσέμ κατηφορικά, κατά μήκος της κοιλάδας μέχρι να φτάσουμε στο χωριό Ιντ Άισα (1800μ.), ακολουθώντας την ανατολική διαδρομή που περνάει πάνω από το πέρασμα Τίζι Ουντίντ (2010μ.), η οποία μας επιτρέπει να απολαύσουμε τη θέα των κοιλάδων Ιμλίλ, Αζαντέν και των χωριών Βερβέρων που είναι χτισμένα διάσπαρτα σε βουνοπλαγιές. Συνεχίζουμε την πεζοπορία για άλλη μια ώρα περνώντας από το χωριό Ματάτ μέχρι να φτάσουμε κοντά στο ποτάμι του χωριού Αγκερσιουάλ (1600μ.), όπου θα γευματίσουμε κάτω από καρυδιές και θα χαλαρώσουμε στο κοντινό ποτάμι. Το απόγευμα, συνεχίζουμε κατά μήκος της κοιλάδας μέχρι το τελευταίο και μεγαλύτερο χωριό του Ιμλίλ για τη διανυκτέρευσή μας. Η σημερινή πεζοπορία είναι 5 ώρες με τα πόδια μέχρι το Άρμεντ. Ω.Π.: 5-6 , Υ.Δ.: +300 -500, Β.Δ.1
Στο Νταρ Ιμπίριαλ θα συναντηθεί η πεζοπορική με την ορειβατική ομάδα.
Διαδρομή προς την έρημο:
Μ.Τρίτη 7/4/26 Ημέρα 4η : Ιμλίλ – Ουαρζαζάτ – Φαράγγια Ντάντες:
Από το Ιμλίλ θα διασχίσουμε την Τιζί-ν-Τίτσα (2.260 μ.) και θα περάσουμε από την Ουαρζαζάτ, «την πόρτα της ερήμου». Πρόκειται για ένα φυσικό σκηνικό κινηματογραφικών ταινιών υπερπαραγωγών όπως ο Λόρενς της Αραβίας (1962), η Μούμια (1999) και πολλές άλλες. Θα απολαύσουμε το μεσημεριανό μας γεύμα εκεί και στη συνέχεια θα συνεχίσουμε για το Φαράγγι Ντάντες, όπου θα διανυκτερεύσουμε σε ένα ξενοδοχείο που βρίσκεται μέσα στο εντυπωσιακό φαράγγι. Καθ’ οδόν, θα σταματήσουμε στην κοιλάδα με τα τριαντάφυλλα του Καλάτ Μγκούνα, όπου οι άνθρωποι γιορτάζουν ένα φεστιβάλ ροδόνερου κάθε Μάιο, και υπάρχουν παραδοσιακά προϊόντα από τριαντάφυλλα. Θα διανυκτερεύσουμε σε ένα ξενοδοχείο με θέα το φαράγγι. Νταρ Αχλάμ ή παρόμοιο

Μ.Τετάρτη 8/4/26. Ημέρα 5η : Φαράγγια Ντάντες – Φαράγγι Τούδρα – Μερζούγκα:
Μετά το πρωινό, θα αναχωρήσουμε από το ξενοδοχείο και θα οδηγήσουμε μέσα από τα πολύχρωμα βερβερικά χωριά της κοιλάδας Ντέντες, περνώντας από το Τίνγκιρ με τα όμορφα φοινικοδάση και την παλιά εβραϊκή συνοικία. Στη συνέχεια, θα συνεχίσουμε μέσα από τα φαράγγια Τούδρα, όπου θα έχουμε την ευκαιρία να κάνουμε μια εύκολη βόλτα γύρω από τα φαράγγια, τα οποία έχουν ύψος σχεδόν 300 μέτρα. Το φαράγγι είναι γνωστό για την αναρρίχηση. Στη συνέχεια, θα γευματίσουμε στην πόλη Τιντζντάντ και στη συνέχεια θα συνεχίσουμε προς την επιβλητική έρημο Σαχάρα, όπου οι καμήλες σας θα μας περιμένουν για ένα περίπατο στους αμμόλοφους της Σαχάρας μέχρι το σούρουπο με τα μαγευτικά χρώματα. Στην 90λεπτη βόλτα με καμήλες, θα απολαύσουμε το μαγευτικό ηλιοβασίλεμα της Σαχάρας στη διαδρομή προς την πολυτελή κατασκήνωσή μας στους αμμόλοφους του Έργκ Τσάμπι. Αφού φτάσουμε στις βερβερικές σκηνές όπου θα διανυκτερεύσουμε, θα συνεχίσουν όποιοι επιθυμούν να εξερευνήσουν ελεύθερα τους αμμόλοφους. Μετά το δείπνο, θα απολαύσουμε ζωντανή μουσική της Σαχάρας γύρω από αναμένη φωτιά, κάτω από τα αστέρια στον καθαρό Μαροκινό ουρανό. Διανυκτέρευση σε πολυτελές κάμπινγκ
Μ.Πέμπτη 9/4/26 Ημέρα 6η : Μερζούγκα – Αγκντέζ – Αΐτ Μπεν Χαντού:
Πολύ πρωινό ξύπνημα για την απόλαυση των χρωμάτων της ανατολής του ήλιου πάνω από τους αμμόλοφους της Σαχάρας. Θα συνεχίσουμε με μια 90λεπτη βόλτα με καμήλες στο κέντρο του χωριού Μερζούγκα. Εδώ υπάρχει η δυνατότητα για ντους για να ξεπλύνουμε την άμμο της Σαχάρας και να απολαύσουμε το υπέροχο παραδοσιακό πρωινό μας. Στη συνέχεια, θα μεταφερθούμε με οχήματα 4 Χ 4 στην Αγκντέζ μέσω της κοιλάδας Ντράα, όπου θα έχουμε την επιλογή να περπατήσουμε 1-2 ώρες μέσα από την όαση των φοινικόδεντρων και τα χωριά των Βερβέρων και στη συνέχεια θα απολαύσουμε ένα ωραίο παραδοσιακό γεύμα στην Αγκντέζ. Το απόγευμα θα ταξιδέψουμε στην εκπληκτική Κάσμπα Αΐτ Μπεν Χαντού. Εδώ θα περάσουμε την νύχτα μας σε ξενοδοχείο ή ξενώνα στο παλιό χωριό. Κάσμπα Ραγιάν ή παρόμοιο.

Παρασκευή 10/4/26 Ημέρα 7η : Αΐτ Μπεν Χαντού – Κάσμπα Ταλαούτ – Μαρακές:
Πρωινή βόλτα μιας ώρας γύρω από την παλιά Κάσμπα Αΐτ Μπεν Χαντού, που αποτελεί Μνημείο Παγκόσμιας Κληρονομιάς της UNESCO. Το Ait Ben Haddou είναι ένα οχυρωμένο χωριό κατά μήκος της αρχαίας διαδρομής των καραβανιών μεταξύ της Σαχάρας και του Μαρακές. Στο Ait Ben Haddou θα δούμε την παραδοσιακή μαροκινή αρχιτεκτονική των Κάσμπα. Πρόκειται για ένα αρχαίο εμπορικό κέντρο και μια πρόσφατη τοποθεσία για γυρίσματα πολλών σειρών, συμπεριλαμβανομένου του Game of Thrones. Στη συνέχεια, θα οδηγηθούμε από γραφική διαδρομή στο Μαρακές όπου θα φτάσουμε περίπου το μεσημέρι. Μετά το μεσημεριανό γεύμα, ο τοπικός μας ξεναγός θα μας οδηγήσει στη Μεδίνα, σε μια επίσκεψη σε Σουκ, το παλάτι Bahia, το τζαμί Kotoubia και τους τάφους των Sadian. Διανυκτέρευση στο Riad Omar ή σε παρόμοιο ξενοδοχείο.

Μ.Σάββατο 11/4/26 Ημέρα 8η : ελεύθερος χρόνος στην πόλη πριν από τη μεταφορά στο αεροδρόμιο για την πτήση RAK ATH 12:25 Α3739 Άφιξη στην Αθήνα στις 18:30

Τι περιλαμβάνεται στην τιμή;
Μεταφορά από και προς το αεροδρόμιο στο Μαρόκο
Διαμονή στα βουνά Άτλαντα (καταφύγιο – ξενώνες),
Όλα τα γεύματα περιλαμβάνονται κατά τη διάρκεια της πεζοπορίας
Μαγείρισσες για τις κοιλάδες και το καταφύγιο,
Μουλάρια για τη μεταφορά των αποσκευών σας στις κοιλάδες και το καταφύγιο,
Αγγλόφωνοι ξεναγοί,
Στο δρόμο για την έρημο, περιλαμβάνονται:
Όλες οι διαμονές (πρωινό και δείπνο),
Σκηνές στην έρημο,
Ιππασία με καμήλες,
Ξενάγηση με οδηγό στο Ait benhaddou,
Ξενάγηση με οδηγό στο Timidrt kasbah,
Πεζοπορία γύρω από την όαση,
Διαμονή στο Μαρακές ( μόνο πρωινό),
Ξενάγηση με οδηγό στο Μαρακές για την 1η , 7η και 8η ημέρα,
Γεύματα στην έρημο,
Ασφάλεια έναντι ατυχήματος.

Δεν περιλαμβάνονται στην τιμή:
Αναψυκτικά/αλκοολούχα ποτά,
Φιλοξενίες και προσωπικά έξοδα,
Δείπνα στο Μαρακές,
Είσοδος σε μνημεία
Εισιτήρια για παλάτια και σχολείο Ben Yousef

Εξοπλισμός:
Για την ορειβατική ομάδα:
Μπορούν να συμμετέχουν ορειβάτες με πολύ καλή φυσική κατάσταση, γιατί οι συνθήκες μεγάλου υψομέτρου κατά την ανάβαση είναι απαιτητικές και Πλήρης ορειβατικός εξοπλισμός ένδυσης και υπόδησης. Θεωρείται σχεδόν βέβαιο ότι θα χρειαστούν κραμπόν και πιολέ αλλά αυτό θα οριστικοποιηθεί από το πρακτορείο μας όταν πλησιάζει το ταξίδι μας. Θα υπάρχει η δυνατότητα και ενοικίασης από το πρακτορείο με ανάλογο κόστος. Είναι απαραίτητη η γνώση χρήσης του εξοπλισμού. Θα προηγηθεί συνάντηση του συντονιστή με την ορειβατική ομάδα μόλις οριστικοποιηθούν οι κρατήσεις σε ημερομηνία που θα ανακοινωθεί σε εύθετο χρόνο.
Διαδικασία κρατήσεων και ακυρωτικά πτήσεων:
Για την κράτηση είναι απαραίτητη η προκαταβολή του ποσού των 600€ & αποστολή στοιχείων διαβατηρίου. Από αυτά τα χρήματα θα εκδοθεί το αεροπορικό σας εισιτήριο και τα υπόλοιπα θα παραμείνουν ως προκαταβολή για το κόστος του ταξιδιού σας. Η εξόφληση πρέπει να γίνει ένα μήνα πριν το ταξίδι
Κατηγορία ναύλου : Comfort flex ( περιλαμβάνει 1χειραποσκευή 8 κιλών + 1προσωπικό αντικείμενο να χωράει κάτω από το κάθισμα + 1 παραδοτέα αποσκευή 23 κιλών).
Για το ταξίδι είναι απαραίτητο το διαβατήριο και μαζί με την προκαταβολή είναι απαραίτητη η αποστολή σε φωτογραφία του διαβατηρίου (ακόμη κι αν είναι ληγμένο) για την σωστή αναγραφή του ονοματεπωνύμου στο αεροπορικό εισιτήριο.

Τα αεροπορικά εισιτήρια εκδίδονται άμεσα και θα είναι ατομικά με αρχική τιμή στα 444€ To εισιτήριο δεν μεταβιβάζονται σε άλλο άτομο. Σε περίπτωση ακύρωσης η αεροπορική εταιρεία επιστρέφει το ποσό παρακρατώντας 140€ από την τιμή έκδοσής του. Σε κάθε περίπτωση θα ενημερώνεστε για την διαμόρφωση της τιμής του.
Συντονίστρα Εύκολης πορείας : Καλλιόπη Δηλαβεράκη
Συντονιστής ανάβασης στην κορυφή Τουμπκαλ: Δημήτρης Δηλαβέρης

Κυκλάδες – Σίφνος : Εθελοντικός Καθαρισμός Μονοπατιών & ανοιξιάτικες εξερευνήσεις στο πανέμορφο νησί…
2026-04-13 08:00 - 2026-04-19 17:00
13-19/4/26
Κυκλάδες – Σίφνος : Εθελοντικός Καθαρισμός Μονοπατιών & ανοιξιάτικες εξερευνήσεις στο πανέμορφο νησί…
Περπατάμε μαζί. Φροντίζουμε μαζί. Ζούμε το νησί αλλιώς!!
Τη Δευτέρα 13/4 αναχωρούμε για τη Σίφνο με συνάντηση στο λιμάνι του Πειραιά, (θα ανακοινωθεί η ώρα απόπλου και το όνομα του πλοίου), ύστερα από πρόσκληση του Δήμου Σίφνου και του Συλλόγου Ενοικιαζομένων Δωματίων και Διαμερισμάτων Σίφνου, οι οποίοι θα φιλοξενήσουν τους εθελοντές μας και θα είναι πολύτιμοι αρωγοί στην τόσο σημαντική για τη Σίφνο δράση μας.
Οι εθελοντές του ΕΠΟΣ ΦΥΛΗΣ ενώνουμε τις δυνάμεις μας για να φροντίσουμε και να καθαρίσουμε από τη βλάστηση τμήματα του πεζοπορικού δικτύου μονοπατιών του νησιού, ενός από τα σημαντικότερα των Κυκλάδων. Μονοπάτια όπως το 2 Κάστρο – Φάρος, το Μονοπάτι 3 Απολλωνία – Πλατύς Γιαλός. το Μονοπάτι 6 Απολλωνία – Φλάμπουρο -Τόσο Νερό – Αγ. Ελευθέριος – Απολλωνία.(κυκλικό) θα είναι κάποιοι από τους προορισμούς μας και θα τύχουν της φροντίδας μας. Θα περπατήσουμε και θα εργαστούμε σε παλιούς δρόμους και πέτρινα καλντερίμια που για αιώνες συνέδεαν οικισμούς, ξωκλήσια, καλλιέργειες και παραλίες, αφήνοντας και εμείς το δικό μας θετικό αποτύπωμα στη διατήρηση της φυσικής και πολιτιστικής κληρονομιάς της Σίφνου. Οι εργασίες θα πραγματοποιούνται πρωινές ώρες (περίπου 4ωρες), με σεβασμό στο περιβάλλον και στο τοπίο, σε πνεύμα συνεργασίας και ομαδικότητας, ενώ ο Ε.Π.Ο.Σ.ΦΥΛΗΣ διαθέτει τα απαραίτητα εργαλεία και γάντια για όλους τους συμμετέχοντες.
Παράλληλα με το εθελοντικό έργο θα έχουμε την ευκαιρία να γνωρίσουμε τη Σίφνο στην πιο όμορφη εποχή της. Θα επισκεφθούμε την Παναγιά Πουλάτη, το ιστορικό Κάστρο με τη μαγευτική θέα στο Αιγαίο, την Απολλωνία και τον Αρτεμώνα με τη χαρακτηριστική κυκλαδίτικη αρχιτεκτονική και την εκκλησία των Επτά Μαρτύρων που στέκει αγέρωχη πάνω στο βράχο. Θα ανέβουμε στη Μονή του Προφήτη Ηλία στο ψηλότερο σημείο του νησιού για να απολαύσουμε την πανοραμική θέα, θα γνωρίσουμε πυργίσκους και περιστεριώνες λαϊκής αρχιτεκτονικής, θα ξεναγηθούμε στο Λαογραφικό Μουσείο και στον αρχαιολογικό χώρο του Αγίου Ανδρέα, θα επισκεφθούμε το παλιό μεταλλείο στο Αγγαλιδάκι και εργαστήρια κεραμικής που συνεχίζουν μια παράδοση αιώνων. Στο πρόγραμμα περιλαμβάνεται πεζοπορία στην ιδιαίτερα όμορφη παραθαλάσσια διαδρομή Φάρος – Γλυφό – Αποκοφτό, με εικόνες που αποτυπώνουν όλη τη γοητεία του σιφνέικου τοπίου, ενώ θα γευτούμε τα παραδοσιακά πιάτα του νησιού με πρώτη τη φημισμένη ρεβυθάδα στον φούρνο, όπως προστάζει η τοπική παράδοση.
Η συμμετοχή αφορά την κάλυψη του ακτοπλοϊκού εισιτηρίου με ομαδική έκπτωση και την οικονομική ενίσχυση των 20€/εθελοντή για τη συντήρηση και ανανέωση του εξοπλισμού που χρησιμοποιείται στους εθελοντικούς καθαρισμούς. Την Κυριακή 19/4 θα πραγματοποιηθεί αποχαιρετιστήριο κέρασμα και συμβολική βράβευση των εθελοντών από τον Δήμο Σίφνου και στη συνέχεια αναχώρηση για τον Πειραιά (θα ανακοινωθεί η ώρα και το πλοίο)
Δηλώσεις συμμετοχής στο Σύλλογο από 1/3/26 . Θα τηρηθεί Σειρά προτεραιότητας
Συντονιστές: μέλη του Δ.Σ.

26/4 Αρκαδία: Μαίναλο. Βαλτεσινίκο – Λαγκάδια (διάσχιση)
2026-04-26 07:00 - 19:00
26/4
Αρκαδία: Μαίναλο. Βαλτεσινίκο – Λαγκάδια (διάσχιση)
Το Βαλτεσινίκο είναι χτισμένο σε υψόμετρο 1.150 μέτρων σε μια πλαγιά του βόρειου Μαινάλου και αποτελεί έναν από τους πιο ορεινούς οικισμούς της Αρκαδίας και της Πελοποννήσου. Έχει ανακηρυχθεί παραδοσιακός οικισμός.
Τα Λαγκάδια, το «κρεμαστό χωριό της Πελοποννήσου», όπως αποκαλείται από παλιά, είναι ένα αριστούργημα φυσικό και αρχιτεκτονικό. Κτισμένο σε απότομη πλαγιά-αντέρεισμα του Μαινάλου μέσα σε πλούσια πράσινη βλάστηση, φαίνεται να κρέμεται πάνω από το άγριο φαράγγι που σχηματίζει το Λαγκαδιανό ποτάμι ή ποταμός Τουθόα κατά τον Παυσανία. Τα σπίτια του αποτελούν κόσμημα της παραδοσιακής αρχιτεκτονικής και εξαίρετων χτιστάδων.
Αναχώρηση 07:00 για το χωριό Βαλτεσινίκο απ’ όπου αρχίζουμε την πεζοπορία μας από την πλατεία, περνάμε δίπλα από το εντυπωσιακό πετρόχτιστο σχολείο και βγαίνουμε στον ανώτερο περιφερειακό του χωριού, θέση ανοιχτής θέας. Κερδίζουμε ύψος από μονοπάτι και τσιμεντόδρομο μέχρι τα 1250 μ, όπου πιάνουμε καλό μονοπάτι που διατρέχει την κορφή όπου φωλιάζει το Κάστρο Βαλτεσινίκου κατευθυνόμενοι μέχρι το εκκλησάκι Αγία Τριάδα.
Στο επόμενο τμήμα της διαδρομής διασχίζουμε μεγάλο ελατοδάσος από μια σειρά διαμορφωμένων μονοπατιών. Με μια μικρή παράκαμψη για την πηγή στης Γριάς στο Λιθάρι, θα ανηφορίσουμε λίγο, για να ξανά κατέβουμε κοντά στην Κρύα Βρύση. Μετά με ήπια υψομετρική ανάβαση μέχρι το διάσελο και άσφαλτο συνεχίζουμε για λίγο σε δασικό δρόμο για να διασχίσουμε μια δασωμένη ράχη και να φτάσουμε στη θέση Ελατάκος. Από το μεγάλο λιβάδι Γκριλάς, όπου χωράφια με καρυδιές, αλώνια και καλύβια, θα δούμε στα δυτικά τα Λαγκάδια και θα κατηφορίσουμε προς το χωρίο με ελιγμούς, ακολουθώντας πιο ομαλό πεδίο. Μετά από μικρή πηγή φτάνουμε σε χωματόδρομο και τον αφήνουμε για να περάσουμε κάτω από το εντυπωσιακό συγκρότημα των νερόμυλων Ράπη και να φτάσουμε πλέον στα Λαγκάδια (976μ.) και το ηρώο πεσόντων, από ένα συνδυασμό καλντεριμιών Ω.Π.: 6, Υ.Δ.: +545 -732, Β.Δ.: 1+ (15,30χλμ.)
Συντονιστής: Σταύρος Ανάγνου

Ν.Πίνδος. Τζουμέρκα: Καταφύδι (2.393μ.), Στρογγούλα (2.112μ.), Σκάλα Σταμάτη. Διήμερη διάσχιση της κορυφογραμμής των Τζουμέρκων. Πεζοπορίες. Συρράκο – Καλαρρύτες & Καταφύγιο – Άγναντα. Σπήλαιο Ανεμότρυπας. Αιτωλικό.
2026-04-30 16:00 - 2026-05-03 21:00
30/4 -3/5
Ν.Πίνδος. Τζουμέρκα: Καταφύδι (2.393μ.), Στρογγούλα (2.112μ.), Σκάλα Σταμάτη. Διήμερη διάσχιση της κορυφογραμμής των Τζουμέρκων. Πεζοπορίες. Συρράκο – Καλαρρύτες & Καταφύγιο – Άγναντα. Σπήλαιο Ανεμότρυπας. Αιτωλικό.

Πέμπτη: Αναχώρηση 16.00 για το οργανωμένο καταφύγιο του καταρράκτη (1.660μ.) όπου και όλες οι διανυκτερεύσεις και φτάνει το πούλμαν.
Παρασκευή: Δύσκολη πορεία: Στόχος μας είναι να διασχίσουμε τον βόρειο ορεινό όγκο των Τζουμέρκων ξεκινώντας από το καταφύγιο Καταρράκτη(1.670μ.) περνώντας από την θρυλική Σκάλα Σταμάτη, συνέχεια κι από εκεί μέσω των Ζωναριών περνώντας από την βάση της Ρόκας θα κατευθυνθούμε στην κορυφή της Στρογγούλας (2.112μ.) και θα ολοκληρωθεί η διάσχιση στο καταφύγιο των Πραμάτων. Επιστροφή οδικώς στο καταφύγιο Καταρράκτη. Ω.Π.: 9-10, Υ.Δ.: + 450 , Β.Δ.: 3 (12.5χλμ.) ή 7 με χιόνι. Απαραίτητος ο χειμερινός εξοπλισμός. Εναλλακτικά σε περίπτωση χιονιού η διαδρομή θα τροποποιηθεί με τις εξής επιλογές: Σκάλα Σταμάτη, Ζωνάρια, κατάβαση από την κορυφογραμμή της Ρόκας κι από τη θέση Αγκάθι κατεβαίνουμε στους Μελισουργούς παρακάμπτοντας την Στρογγούλα. Ως τρίτη εναλλακτική πρόταση, ανάλογα τη χιονοκάλυψη: από Σκάλα Σταμάτη συνεχίζουμε για Μπρέσιαννη – κορυφογραμμή Πλάκας (2.350μ.) – κατηφορίζουμε για Μπρέσιανη – κορυφογραμμή Πλάκας και κατέβασμα από τα Καγκέλια στους Μελισουργούς Ω.Π.: 8-9 συνολική Υ.Δ.: 1100, Β.Δ.: 2 (ανάλογα ποια διαδρομή θα πραγματοποιηθεί θα αλλάξουν και οι ώρες πορείας κλπ.)

Εύκολη πορεία: Η πεζοπορία μας αρχίζει από το καταφύγιο γύρω στις 09:00 το πρωί, ακολουθώντας το μονοπάτι που κινείται πάνω από τον υπέροχο καταρράκτη των Τζουμέρκων, τραβερσάρουμε κατεβαίνοντας σταδιακά απολαμβάνοντας την υπέροχη θέα μέχρι το χωριό Άγναντα (700μ.) μεταφερόμαστε οδικώς μαζί με την ορειβατική ομάδα στο καταφύγιο του Καταρράκτη (1.660μ.) όπου δείπνο και ξεκούραση (διάσχιση) Ω.Π.6-6.30, Υ.Δ.: – 860, Β.Δ.: 1+

Σάββατο: Δύσκολη πορεία: Ανάβαση από το καταφύγιο (1.660μ.) κι από τη βάση της κορυφής των Τζουμέρκων το Καταφίδι (2.393μ.). Από εκεί συνεχίζουμε προς την κορυφογραμμή με εκτεθειμένα περάσματα για Ακόνια – Ρουϊστα – Σκλάβα (2.088μ.) – Βουλγαρέλι. Η διαδρομή αυτή είναι μια απαιτητική διαδρομή και απευθύνεται σε άτομα με πολύ καλή φυσική κατάσταση, προτείνεται δε να πραγματοποιηθεί μόνο αν δεν υπάρχει χιόνι Ω.Π.: 12-13, Υ.Δ.: +750 – 900, Β.Δ.: 4 (16χλμ.). Ακολουθεί η μεταφορά μας οδικώς στο καταφύγιο Καταρράκτη. Εναλλακτικά και ανάλογα την χιονοκάλυψη, και τις συνθήκες θα υπάρχουν οι εξής επιλογές: Από το καταφύγιο τραβερσάρουμε από Σπληνέσα, Κίαφα, Στουρνάρι, Λάκα Πλέκιουζα, Σκλάβα και κατεβαίνουμε χαμηλότερα σε δρόμο ο οποίος θα μας οδηγήσει στο χωριό Βουργαρέλι (850μ.). Αυτή η διαδρομή είναι ασφαλής και όχι ιδιαίτερα μεγάλη. Απαραίτητος ο χειμερινός εξοπλισμός και άνεση κίνησης σε χιονισμένο πεδίο. Ω.Π.: 9-10, Υ.Δ.: +900 Β.Δ.: 7 με χιόνι.

Εύκολη πορεία: Μεταφορά με το λεωφορείο προς το χωριό Συρράκο. Πριν φτάσουμε στο χωριό αρχίζουμε την πεζοπορία από το δρόμο κοντά στο εκκλησάκι του Αγίου Γεωργίου (1.230μ.), σε θέση «μπαλκόνι» με υπέροχη θέα, συνεχίζει από το παλιό πέτρινο γεφύρι της Κουιάσας με κατεύθυνση τους Καλαρρύτες (1.150μ.) μέσα από το πανέμορφο δάσος Μπάτζας. Ακολουθεί περιήγηση στο χωριό Καλαρρύτες και στη συνέχεια πεζοπορία προς το Συρράκο (1.150μ.). Στο Συρράκο υπάρχει η δυνατότητα επίσκεψης στο μουσείο Κ. Κρυστάλη, του ποιητή που ύμνησε τα ελληνικά βουνά και περίπατος στο χωριό, ανάλογα το διαθέσιμο χρόνο μας. Οι Καλαρρύτες και το Συρράκο, είναι δύο μεγάλα κεφαλοχώρια με παραδοσιακά ηπειρώτικα πετρόχτιστα αρχοντικά εξαιρετικής τέχνης. Ω.Π.: 5-6,Υ.Δ.: 480μ, Β.Δ.:1

Κυριακή: Επίσκεψη στο σπήλαιο της Ανεμότρυπας στις 09:00 το πρωί. Βρίσκεται τρία χιλιόμετρα νοτιοδυτικά από την Πράμαντα, σε υψόμετρο 900 μέτρων και στο εσωτερικό του ξετυλίγεται η ομορφιά της φύσης μέσα σ’ ένα ονειρικό περιβάλλον. Έχει τρία επίπεδα και από το εσωτερικό του διέρχεται υπόγειος ποταμός και διαθέτει τρεις λιμνούλες κάτω από τους υπέροχους σταλαγμίτες του. Το αξιοποιημένο τμήμα του έχει μήκος 250μ. και ανακαλύφθηκε από δύο ντόπιους το 1960.

Στη συνέχεια αναχώρηση για τη λιμνοθάλασσα του Αιτωλικού όπου περίπατος και φαγητό πριν την επιστροφή μας

Για τις διανυκτερεύσεις στο καταφύγιο είναι απαραίτητος ο υπνόσακος και η μαξιλαροθήκη. Στην τιμή συμπεριλαμβάνεται το πρωϊνό και δύο δείπνα (Παρασκευής και Σαββάτου).

Συντονιστές ορειβατικών διαδρομών : Νίκος Μητρόπουλος & Κώστας Κατσούλης
Συντονιστές πεζοπορικών διαδρομών: Χρήστος Καρακώστας & ένα μέλος του Δ.Σ.

09/05 Εθελοντικός καθαρισμός και σήμανση μονοπατιών στην Πάρνηθα
2026-05-09 08:30 - 17:00
Εθελοντικός καθαρισμός και σήμανση μονοπατιών στην Πάρνηθα
09/05/26
Ο Ε.Π.Ο.Σ. ΦΥΛΗΣ διοργανώνει εθελοντική δράση καθαρισμού και σήμανσης μονοπατιών στην Πάρνηθα, τον σημαντικότερο πνεύμονα πρασίνου της Αττικής, που διαθέτει ένα εκτεταμένο δίκτυο διαδρομών για κάθε επίπεδο επισκεπτών. Μετά τις καταστροφικές συνέπειες της πυρκαγιά της Πάρνηθας 2023, πολλά από τα γνωστά μονοπάτια έχουν καταστεί δύσβατα ή απροσπέλαστα λόγω πεσμένων κορμών και καμένων κλαδιών.
Στο πλαίσιο της προσπάθειας αποκατάστασης και επαναλειτουργίας των μονοπατιών της δυτικής Πάρνηθας, ο σύλλογος προσκαλεί κάθε ενεργό ορειβάτη και φίλο της φύσης να συμβάλει εθελοντικά στη συντήρηση και διάσωσή τους, μέσα από μια ολιγόωρη και σχετικά εύκολη δραστηριότητα πεδίου.
Παρέχονται όλα τα απαραίτητα εργαλεία, όπως τσάπες, ψαλίδες, πριόνια και γάντια, χωρίς να απαιτείται προηγούμενη εμπειρία, παρά μόνο καλή φυσική κατάσταση, διάθεση προσφοράς και πνεύμα συνεργασίας. Οι συμμετέχοντες θα πρέπει να είναι κατάλληλα εξοπλισμένοι με πρόχειρα αλλά προστατευτικά ρούχα (μακρύ παντελόνι και πουκάμισο), ορειβατικά μποτάκια, καπέλο, αντηλιακό, καθώς και σακίδιο με νερό και ελαφρύ κολατσιό.
Οι εργασίες θα επικεντρωθούν, μεταξύ άλλων, στα μονοπάτια Φυλή – Πηγή Ταμίλθι – Σπήλαιο Πάνα και Άγιος Κυπριανός – Άγιος Γεώργιος Κεραμιδίου.
Η συμμετοχή δηλώνεται υποχρεωτικά στο τηλέφωνο του συλλόγου, ενώ σημείο συνάντησης έχει οριστεί η πλατεία του παλιού δημαρχείου «Νίκος Λιάκος» στη Χασιά στις 08:30.
Στις 3 εθελοντικές συμμετοχές,ο εθελοντής παίρνει δώρο μια μονοήμερη εξόρμηση (της επιλογής του).
Υπεύθυνη της δράσης είναι η Χρυσούλα Γούτσου, ή άλλα μέλη του Διοικητικού Συμβουλίου.

Όρος Πατέρας, κορυφή Καλιακούδα (916μ.) Κυκλικός και τετράγωνος πύργος 4ου αι π.χ Βαθυχωρίων, ενταγμένοι στο αμυντικό σύστημα της αρχαίας Μεγαρίδος. Εκκλησάκι Ταξιαρχών.
2026-05-10 07:00 - 17:00
Όρος Πατέρας, κορυφή Καλιακούδα (916μ.) Κυκλικός και τετράγωνος πύργος 4ου αι π.χ Βαθυχωρίων, ενταγμένοι στο αμυντικό σύστημα της αρχαίας Μεγαρίδος. Εκκλησάκι Ταξιαρχών.
Αναχώρηση στις 07:00 με πούλμαν και μέσω Βιλίων Αττικής, ακολουθούμε τον επαρχιακό δρόμο και πριν το Πόρτο Γερμενό, στρίβουμε αριστερά για Ψάθα. Στο διάσελο Μάλια Ψάθα, αρχίζει η πεζοπορία μας σε παλιό μονοπάτι με υπέροχη θέα στη θάλασσα της Ψάθας. Κάνουμε μικρή στάση στο εκκλησάκι των Ταξιαρχών που χρονολογείται στους μεταβυζαντινούς χρόνους και έχει κηρυχθεί διατηρητέο μνημείο. Η στέγη του είναι δίριχτη, έχει κατασκευαστεί με ξύλινο σκελετό και καλάμια σαν πέτσωμα, μορφολογικό γνώρισμα που διατηρείται πλέον σε ελάχιστα μνημεία της Μεγαρίδος. Εσωτερικά του ναού σώζονται τοιχογραφίες από το 1858.
Η πορεία μας συνεχίζεται προς τη θέση «Σπηλιά αίγας» φτάνοντας στη θέση Βαθυχώρια, σε δύο μικρής έκτασης πλατώματα στη βορειοδυτική πλευρά του όρους Πατέρας. Στις βόρειες παρυφές του Μεγάλου Βαθυχωρίου υπάρχει ο Κυκλικός πύργος ένα από τα καλύτερα διατηρημένα μνημεία της αρχαιότητας με διάμετρο 6,2 μ. ύψος 12,5 μ. και είχε τέσσερις ορόφους όπως συνάγεται από τέσσερεις σειρές δικοθηκών, Οι τοξοθυρίδες διακρίνονται καλύτερα εσωτερικά και τα παράθυρα για τους μικρούς καταπέλτες, εντάσσουν τον πύργο στην κατηγορία των στρατιωτικών φρουρίων. Εκτιμάται ότι υπήρχε μια σειρά 6 τουλάχιστον πύργων στη διαδρομή για τη Βοιωτία. Ένας από αυτούς βρίσκεται σε απόσταση 500μ. νοτιανατολικά του κυκλικού πύργου, προς το Μικρό Βαθυχώρι όπου βρίσκεται ο Τετράγωνος πύργος. Η κάθε του πλευρά 5,5 μ. Και ύψος 10 μ.. Διατηρεί και αυτός τοξοθυρίδες, παράθυρα υδρορροή και είσοδο στην νότια πλευρά.
Στη συνέχεια ακολουθώντας κατάφυτο ανηφορικό μονοπάτι φτάνουμε στην κορυφή Καλιακούδα (916 μ.) μία από τις κορυφές του όρους Πατέρας και αφού απολαύσουμε τη θέα στις γύρω κορυφές, τη θάλασσα της Ψάθας και τον κόλπο του Πόρτο Γερμενού, κατηφορίζουμε από διαφορετικό μονοπάτι το οποίο για 2χλμ. περίπου δεν έχει αρκετή βλάστηση, με διαρκή θέα στον κόλπο του Πόρτο Γερμενού, για να φτάσουμε στην αφετηρία μας στο διάσελο Μάλια Ψάθα (κυκλική διαδρομή). Ω.Π.: 6- 7, Υ.Δ.: 530, Β.Δ.:2 (15χλμ).
Κολύμπι ή φαγητό σε ταβερνάκι του Πόρτο Γερμενού
Συντονίστρια: Φωτεινή Χριστοπούλου

15-17/5 Νότια Μακεδονίας Καμβούνια όρη (διασχίσεις) Κορυφή Πρίονος (Βουνάσα) 1.616μ. «Μονοπάτι των μοναχών». Μπουχάρια.
2026-05-15 16:30 - 2026-05-17 21:00
15-17/5
Νότια Μακεδονίας Καμβούνια όρη (διασχίσεις) Κορυφή Πρίονος (Βουνάσα)
1.616μ. «Μονοπάτι των μοναχών». Μπουχάρια.
Τα Μπουχάρια είναι μοναδικοί φυσικοί σχηματισμοί βράχων που θυμίζουν
καμινάδες και δημιουργούν ένα πολύ εντυπωσιακό τοπίο — σαν μικρή
«Καππαδοκία» στην Ελλάδα. Το φαινόμενο προέκυψε από διάβρωση πετρωμάτων
σε διάστημα πολλών χιλιάδων ετών. Η περιοχή είναι χαρακτηρισμένο γεωπάρκο
Παρασκευή: Αναχώρηση 16:30 για το οργανωμένο καταφύγιο του ΕΟΣ ΔΕΣΚΑΤΗΣ
στα 1415μ. όπου οι διανυκτερεύσεις (υπάρχει οργανωμένη κουζίνα, θέρμανση κλπ.)
Σάββατο: Η αφετηρία των διαδρομών είναι από το Μοναστήρι της Αγίας
Ευαγγελίστριας (1000μ. υψόμετρο), ένα ιστορικό μοναστικό συγκρότημα του 12ου
αιώνα όπου ξενάγηση και οι διαδρομές μας κινούνται ανάμεσα σε δάση με έλατα,
δρύες και αλπικά λιβάδια.
«Μονοπάτι των μοναχών»: Διαδρομή προς τον Αυχένα «Σταυρός» (διάσχιση).
Κοινή πορεία: Από την Μονή Αγίας Ευαγγελίστριας πεζοπορούμε τραβερσάροντας
στις πλαγιές των Καμβουνίων από μονοπάτι ανάμεσα σε πυκνό ελατοδάσος και
δολίνες με μικρές υψομετρικές διαφορές φτάνει σε μικρό σπιτάκι στη θέση
«Σταυρός» 1400μ. κοντά στο καταφύγιο Ω.Π.: 5, Υ.Δ.: 415, Β.Δ.: 2 (14χλμ.). Από αυτό
το σημείο θα υπάρχει η δυνατότητα να επιβιβαστούν στο πούλμαν όσοι θέλουν και
να μεταφερθούν στη Δεσκάτη χτισμένη στις νότιες πλαγιές των Καμβουνίων.
Επίσκεψη στο λαογραφικό μουσείο «Χρήστος Μπουρονίκος» και άλλα γραφικά
σημεία της κωμόπολης. Η ορειβατική ομάδα, συνεχίζει την πεζοπορία για 2 ώρες
ακόμη, μέσα από πευκοδάσος και φτάνει σε τη Δεσκάτη όπου ελέυθερος χρόνος
και περιήγηση (866μ.) (21χλμ.) Β.Δ.: 2+
Κυριακή: Διάσχιση των κορυφογραμμών της οροσειράς των Καμβουνίων. Από το
καταφύγιο Δεσκάτης (1.415μ.) εύκολη ανάβαση στην ψηλότερη κορυφή των
Καμβουνίων, τον Πρίονο (1.616 μ.), από διαδεχόμενα διάσελα στην κορυφογραμμή
σε βραχώδες πεδίο και λιβάδια, θα περάσουμε από τις τοποθεσίες Γκέκηδες,
Σταυρός και την κορυφή Μαυρολίθαρα (1.480μ.) και η διαδρομή μας
ολοκληρώνεται στο ξωκλήσι Άγιος Πρόδρομος (800μ.) Ω.Π.: 4, Υ.Δ.: +200 -816, Β.Δ.:
1+
Στο τέλος της πεζοπορίας μεταφορά με το πούλμαν κοντά στο χωριό Μικρολίβαδο
Βελβεντού όπου βρίσκονται τα «Μπουχάρια», χαρακτηριστικό γεωλογικό
φαινόμενο του γεωπάρκου των Γρεβενών.
Συντοντιστής : Χρήστος Ρέντας & ένα μέλος του Δ.Σ.

23/05 Εθελοντικός καθαρισμός και σήμανση μονοπατιών στην Πάρνηθα
2026-05-23 08:30 - 14:00
Εθελοντικός καθαρισμός και σήμανση μονοπατιών στην Πάρνηθα
23/05/26
Ο Ε.Π.Ο.Σ. ΦΥΛΗΣ διοργανώνει εθελοντική δράση καθαρισμού και σήμανσης μονοπατιών στην Πάρνηθα, τον σημαντικότερο πνεύμονα πρασίνου της Αττικής, που διαθέτει ένα εκτεταμένο δίκτυο διαδρομών για κάθε επίπεδο επισκεπτών. Μετά τις καταστροφικές συνέπειες της πυρκαγιά της Πάρνηθας 2023, πολλά από τα γνωστά μονοπάτια έχουν καταστεί δύσβατα ή απροσπέλαστα λόγω πεσμένων κορμών και καμένων κλαδιών.
Στο πλαίσιο της προσπάθειας αποκατάστασης και επαναλειτουργίας των μονοπατιών της δυτικής Πάρνηθας, ο σύλλογος προσκαλεί κάθε ενεργό ορειβάτη και φίλο της φύσης να συμβάλει εθελοντικά στη συντήρηση και διάσωσή τους, μέσα από μια ολιγόωρη και σχετικά εύκολη δραστηριότητα πεδίου.
Παρέχονται όλα τα απαραίτητα εργαλεία, όπως τσάπες, ψαλίδες, πριόνια και γάντια, χωρίς να απαιτείται προηγούμενη εμπειρία, παρά μόνο καλή φυσική κατάσταση, διάθεση προσφοράς και πνεύμα συνεργασίας. Οι συμμετέχοντες θα πρέπει να είναι κατάλληλα εξοπλισμένοι με πρόχειρα αλλά προστατευτικά ρούχα (μακρύ παντελόνι και πουκάμισο), ορειβατικά μποτάκια, καπέλο, αντηλιακό, καθώς και σακίδιο με νερό και ελαφρύ κολατσιό.
Οι εργασίες θα επικεντρωθούν, μεταξύ άλλων, στα μονοπάτια Φυλή – Πηγή Ταμίλθι – Σπήλαιο Πάνα και Άγιος Κυπριανός – Άγιος Γεώργιος Κεραμιδίου.
Η συμμετοχή δηλώνεται υποχρεωτικά στο τηλέφωνο του συλλόγου, ενώ σημείο συνάντησης έχει οριστεί η πλατεία του παλιού δημαρχείου «Νίκος Λιάκος» στη Χασιά στις 08:30.
Στις 3 εθελοντικές συμμετοχές,ο εθελοντής παίρνει δώρο μια μονοήμερη εξόρμηση (της επιλογής του).
Υπεύθυνη της δράσης είναι η Χρυσούλα Γούτσου, ή άλλα μέλη του Διοικητικού Συμβουλίου.

24/5 Αρκαδία: Αρτεμίσιο όρος. Καρυές – Νεστάνη (διάσχιση)
2026-05-24 07:00 - 17:00
24/5
Αρκαδία: Αρτεμίσιο όρος. Καρυές – Νεστάνη (διάσχιση)
Αναχώρηση στις 07:00 για το χωριό Καρυά Αργολίδας. Από τη Μονή Παναγίας της Καρυάς, ανηφορίζουμε τέμνοντας δρόμους, ακολουθούμε για λίγο χωματόδρομο και μονοπάτι και φτάνοντας στη διχάλα, ακολουθούμε την αριστερή διαδρομή όπου από μικρό εκτεθειμένο τμήμα, φτάνουμε στην κορυφή Μαλαιβός (1.771μ.) με εξαιρετική θέα στον Αργολικό Κόλπο. Στην κατάβαση , συναντάμε την πηγή Νεραϊδοβρύση. Από το σημείο αυτό και μετά, το τοπίο γίνεται πιο βραχώδες και γυμνό και καταλήγει Ν.Δ. στη Νεστάνη, ολοκληρώνοντας τη διάσχιση Ω.Π.: 7, Υ.Δ.: +818,-1190, Β.Δ.: 2 (14χλμ.)
Συντονιστές : Χρυσούλα Γούτσου & Δημήτρης Ρούσσης

29-31/5 – 1/6 Αγίου Πνεύματος Νότια Πίνδος: Νεράιδα (2.074μ.), Μπάτης (1.959μ.), Τσούμα (2.055μ.), Κούκος (1.245μ.), Ε4, Κακαρδίτσα (2.429μ.). Πεζοπορίες & εύκολες διαδρομές σε ελατοδάση και υπέροχα τοπία της περιοχής.
2026-05-29 16:30 - 2026-06-01 21:00
29-31/5 – 1/6 Αγίου Πνεύματος
Νότια Πίνδος: Νεράιδα (2.074μ.), Μπάτης (1.959μ.), Τσούμα (2.055μ.), Κούκος (1.245μ.), Ε4, Κακαρδίτσα (2.429μ.). Πεζοπορίες & εύκολες διαδρομές σε ελατοδάση και υπέροχα τοπία της περιοχής.
Παρασκευή:
Αναχώρηση στις 17:00 για Ελάτη Τρικάλων όπου όλες οι διανυκτερεύσεις σε ξενώνες
Σαββατο 30/5/2026
Μεγάλη Διαδρομή:
Η διαδρομή ξεκινά από τα λιβάδια Περτουλίου και διασχίζει το Πανεπιστημιακό ελατόδασος μέχρι τα 1600μ όπου κινείται στις καταπράσινες αλπικές πλαγιές και κορυφογραμμές της Νεράιδας. Λόγω της συνεχούς κίνησης στην ράχη των κορυφών έχει θέα προς την οροσειρά της Τριγγίας και της Λουπάτας, Μαρόσας, Αυγού ενώ μπροστά υψώνονται τα Αθαμανικά Όρη (Τζουμέρκα, Κακαρδίτσα, Λάκμος) με μεγαλειώδη θέα στους ορεινούς όγκους τους.
Αναχώρηση από την Ελάτη πολύ νωρίς το πρωί στις 05:00 με λεωφορείο για την Αγία Κυριακή στα Λιβάδια Περτουλίου. Από εδώ αρχίζει η πεζοπορία μας προς Παλιοκόπρι – Βρύση και ανάβαση στην κορυφή Νεράιδα (2.074μ.) στη συνέχεια στην κορυφή Μπάτης (1.959μ.) και στην κορυφή Τσούμα (2.055μ.). Η πεζοπορία μας συνεχίζεται στην κορυφογραμμή προς Μπριτσιάσα (Μπριτσίνα ή Χαλικόβουνο) (2.134μ.) όπου διασχίζουμε την κορυφογραμμή του Χαλικόβουνου προς τον αυχένα, στο Μεγάλο Πύργο, στα Μουτσόρια και σταδιακά κατεβαίνουμε στο Τσιονάρικο (1.767μ.) στη συνέχεια στο Ψήλωμα (1.637μ.) με τερματισμό της πεζοπορίας μας στην Πολυθέα Ασπροποτάμου στα 1.100μ. υψόμετρο, αργά το απόγευμα. Επιστροφή με λεωφορείο στην Ελάτη. Ω.Π.: 12, Υ.Δ.: 1.450, Β.Δ.: 3 (24χλμ.) (Συνεχή ανεβοκατεβάσματα, ενδείκνυται για έμπειρους και δυνατούς ορειβάτες. Στην διαδρομή δεν υπάρχει νερό
Μικρή Διαδρομή:
Η διαδρομή εκτός της ανάβασης στην πίστα κινείται διαρκώς μέσα σε πυκνό, σκιερό και πανέμορφο ελατόδασος. Μεταφερόμαστε με λεωφορείο από την Ελάτη στα Λιβάδια Περτουλίου (Χιονοδρομικό Κέντρο), κι από την πίστα του Χιονοδρομικού κέντρου αρχίζει η ανάβαση προς την κορυφή του χιονοδρομικού, διασχίζουμε το Πανεπιστημιακό δάσος Περτουλίου και φτάνουμε στην κορυφή Κούκος (1.445μ.). Αφού απολαύσουμε τη θέα αρχίζουμε την κατάβαση προς Βλάχα και από το μονοπάτι Ε4 φτάνουμε στην Ελάτη. Ω.Π.: 4, Υ.Δ.: 400, Β.Δ.: 1 (10χλμ.)
Κυριακή 31/5/2026
Μεγάλη Διαδρομή:
Αναχώρηση στις 05:00 το πρωί από την Ελάτη μέχρι τη θέση «Αλεξίου» με λεωφορείο. Μετακίνηση μέχρι το Γαρδίκι (900μ. υψόμετρο) με 4Χ4. Η πεζοπορία μας αρχίζει προς μαντριά, Στρογγυλό, ανατολική κοιλάδα και κορυφή Κακαρδίτσα (2.429μ.). Συνεχίζουμε στην κορυφογραμμή και κατάβαση από την νοτιοανατολική ράχη, στο οροπέδιο Πρόδρομος και ολοκληρώνεται η διαδρομή στο χωριό Αθαμανία (1.000μ.). Γεύμα τύπου μπάρμπεκιου στο τοπικό πεστροφείο Αθαμανίας και επιστροφή Ελάτη με λεωφορείο. Ω.Π.: 12, Υ.Δ.: 1400, Β.Δ.: 3 (17χλμ.)
Η διαδρομή τραβερσάρει τις απόκρημνες πλαγιές της Κουρούνας από στενό δασικό δρόμο και μπαίνει στο δάσος προς τη θέση Στρογγυλό. Η ανάβαση προς την κορυφή είναι αρκετά επικλινής ακολουθώντας τη δεξιά κοιλάδα και την ανατολική ράχη μέχρι την κορυφή της Κακαρδίτσας 2.429μ. Διασχίζουμε την κορυφογραμμή περνώντας εύκολα τεχνικά περάσματα και κατηφορίζουμε την επικλινή ράχη προς το οροπέδιο του Προδρόμου και μέσα από πυκνό μικρό δάσος ελάτης φτάνουμε στο χωριό Αθαμανία
Μικρή Διαδρομή:
Μετακινούμαστε από την Ελάτη για τη θέση Κόρπ (1.240μ.) με λεωφορείο απ όπου αρχίζει η πεζοπορία μας μέσω του Ε4 ανηφορίζουμε για την κορυφη Μαυροπούλι (1.721μ.), κατάβαση στο διάσελο, επιστροφή από το δασικό στο Κόρπ, (κυκλική διαδρομή). Επιστροφή με λεωφορείο στην Ελάτη. Ω.Π.: 5, Υ.Δ.: 500, Β.Δ.: 1 (12χλμ)
Η διαδρομή ανάβασης διασχίζει πυκνό ελατόδασος εκτός της τελική ανάβασης στην κορυφή που είναι σε αλπικό πεδίο. Η κατάβαση προς διάσελο διασχίζει όμορφα αλπικά λιβάδια και η επιστροφή γίνεται από το δασικό δρόμο περνώντας μέσα σε πυκνό ελατόδασος
Δευτέρα 1/6/2026
Η τελευταία ημέρα μας στα Περτουλιώτικα λιβάδια αρχίζει με πεζοπορία από την Ελάτη (920μ.) προς τον Κόκκινο Βράχο, θέση Κώστα (1.300μ.), συνεχίζει κατηφορικά προς τη σπηλιά Μπέη, καλύβες μέχρι το χωριό Πιαλεία (250μ.). Ω.Π.: 6, Υ.Δ.: +450 -1050, Β.Δ.: 2 (12χλμ)
Η διαδρομή διασχίζει μικτά δάση όπου τα δέντρα ποικίλουν ανάλογα το υψόμετρο. Αρχικά διασχίζουμε πανέμορφο ελατόδασος των παρυφών του Κόζιακα και την κοιλάδα Μπέη μέχρι την σπηλιά Μπέη ενώ χαμηλότερα αποτελείται από δάση με δρυς, πουρνάρια, καστανιες και πλατάνους μέχρι το χωρίο Πιαλεία όπου και γεύμα σε ταβερνάκι
Συντονιστές δύσκολων πορειών: Νίκος Κρούπης και Έλενα Αλουπογιάννη
Συντονιστής εύκολων πορειών: ………

06/06 Εθελοντικός καθαρισμός και σήμανση μονοπατιών στην Πάρνηθα
2026-06-06 08:30 - 14:00
Εθελοντικός καθαρισμός και σήμανση μονοπατιών στην Πάρνηθα
06/06/26
Ο Ε.Π.Ο.Σ. ΦΥΛΗΣ διοργανώνει εθελοντική δράση καθαρισμού και σήμανσης μονοπατιών στην Πάρνηθα, τον σημαντικότερο πνεύμονα πρασίνου της Αττικής, που διαθέτει ένα εκτεταμένο δίκτυο διαδρομών για κάθε επίπεδο επισκεπτών. Μετά τις καταστροφικές συνέπειες της πυρκαγιά της Πάρνηθας 2023, πολλά από τα γνωστά μονοπάτια έχουν καταστεί δύσβατα ή απροσπέλαστα λόγω πεσμένων κορμών και καμένων κλαδιών.
Στο πλαίσιο της προσπάθειας αποκατάστασης και επαναλειτουργίας των μονοπατιών της δυτικής Πάρνηθας, ο σύλλογος προσκαλεί κάθε ενεργό ορειβάτη και φίλο της φύσης να συμβάλει εθελοντικά στη συντήρηση και διάσωσή τους, μέσα από μια ολιγόωρη και σχετικά εύκολη δραστηριότητα πεδίου.
Παρέχονται όλα τα απαραίτητα εργαλεία, όπως τσάπες, ψαλίδες, πριόνια και γάντια, χωρίς να απαιτείται προηγούμενη εμπειρία, παρά μόνο καλή φυσική κατάσταση, διάθεση προσφοράς και πνεύμα συνεργασίας. Οι συμμετέχοντες θα πρέπει να είναι κατάλληλα εξοπλισμένοι με πρόχειρα αλλά προστατευτικά ρούχα (μακρύ παντελόνι και πουκάμισο), ορειβατικά μποτάκια, καπέλο, αντηλιακό, καθώς και σακίδιο με νερό και ελαφρύ κολατσιό.
Οι εργασίες θα επικεντρωθούν, μεταξύ άλλων, στα μονοπάτια Φυλή – Πηγή Ταμίλθι – Σπήλαιο Πάνα και Άγιος Κυπριανός – Άγιος Γεώργιος Κεραμιδίου.
Η συμμετοχή δηλώνεται υποχρεωτικά στο τηλέφωνο του συλλόγου, ενώ σημείο συνάντησης έχει οριστεί η πλατεία του παλιού δημαρχείου «Νίκος Λιάκος» στη Χασιά στις 08:30.
Στις 3 εθελοντικές συμμετοχές,ο εθελοντής παίρνει δώρο μια μονοήμερη εξόρμηση (της επιλογής του).
Υπεύθυνη της δράσης είναι η Χρυσούλα Γούτσου, ή άλλα μέλη του Διοικητικού Συμβουλίου.

Λουτράκι Κορινθίας: Ηραίο – παραλία Στέρνας
2026-06-07 07:00 - 17:00
Λουτράκι Κορινθίας: Ηραίο – παραλία Στέρνας
Συνάντηση 07:00 στην αφετηρία μας και αναχώρηση με το πούλμαν για τον χώρο στάθμευσης του αρχαιολογικού χώρου του Ηραίου και του εμβληματικού φάρου Μελαγκάβι, απ΄όπου αρχίζει η πεζοπορία μας
Το μονοπάτι ελίσσεται παράλληλα με την ακτογραμμή, προσφέροντας συνεχή και πανοραμική θέα στη θάλασσα και στα απέναντι παράλια της Κορινθίας.
Περιλαμβάνει χαμηλή βλάστηση (θάμνοι, σχίνα, πουρνάρια και πεύκα) και το πεδίο είναι βραχώδες έδαφος, άγριο λαξευμένο από την θάλασσα και τον άνεμο και χρειάζεται προσοχή στα βήματά μας. Η συγκεκριμένη ακτογραμμή έχει μια μοναδική άγρια ομορφιά. Στην διαδρομή δεσπόζει και το χαρακτηριστικό «Πετροκάραβο» (βραχονησίδα), σήμα κατατεθέν του τοπίου.
Προσεγγίζουμε την σχετικά άγνωστη παραλία της Στέρνας μία από τις πιο καθαρές και ήσυχες παραλίες. Η παραλία είναι ανοργάνωτη, χωρίς καντίνα, ξαπλώστρες και σκιά και θα απολαύσουμε το κολύμπι στην απρόσιτη από δρόμο, αλλά ιδιαίτερη και συναρπαστική παραλία. Η επιστροφή θα γίνει από το ίδιο ακριβώς μονοπάτι.
Ω.Π.: 4.5, Υ.Δ.: 60μ., ΒΔ 1+ (10χλμ.)
Συντονιστής: Στράτος Χατζηδημητρίου

Ταΰγετος: Δάσος της Βασιλικής - Προφήτης Ηλίας (2.407μ.) – Αναβρυτή (2ήμερη διάσχιση)
2026-06-13 07:00 - 2026-06-14 21:00
13-14/6
Ταΰγετος: Δάσος της Βασιλικής – Προφήτης Ηλίας (2.407μ.) – Αναβρυτή (2ήμερη διάσχιση)
Πεζοπορίες στα μονοπάτια από το Μυστρά ως την Αναβρυτή κι από την Αναβρυτή στα γύρω
Μοναστήρια (Λαγκαδιώτισσας, Φανερωμένης, Ζαγούνας)
Ένα άλλο όνομα του βουνού είναι «Πενταδάκτυλος» από τις πέντε κορυφές του βουνού όπως
φαίνονται από τα ανατολικά. Η αρχαία ονομασία του ήταν «Ταλετός» ενώ το Ταϋγετος προήλθε την
Ταϋγέτη, μία από τις επτά, κόρες του Άτλαντα και της Πλειόνης. Η σκιά της «πυραμίδας» του πέφτει
στον Μεσσηνιακό κόλπο τα διαυγή πρωινά.
Δύσκολο πρόγραμμα:
Σάββατο: αναχώρηση στις 07:00 για το χωριό Καστάνια και προώθηση με αγροτικά προς το δάσος
της Βασιλικής (1.400 μ.). Ανάβαση από το πυκνό και πανέμορφο δάσος της Βασιλικής προς Άγιο
Δημήτριο (όπου πηγές με νερό) – Άη Γιώργη (2.020 μ.) – Προφήτη Ηλία (2.405 μ.). Αφήνοντας το
δάσος πριν την κορυφή, το τοπίο γίνεται αλπικό και υπάρχει ένα απότομο και δύσκολο πέρασμα,
σχεδόν σκραμπλ. Ανάβαση στην κορυφή όπου και θα γίνει η διανυκτέρευση με χειμερινούς
υπνόσακους ή/και σκηνές Ω.Π.: 5-6, Υ.Δ.:+1.005 μ.,. Β.Δ.: 2+ (19χλμ.)
Κυριακή: Με την ανατολή του ήλιου παρατήρηση της «πυραμίδας», δηλαδή της σκιάς του
Ταϋγέτου στο Μεσσηνιακό κόλπο (καιρού επιτρέποντος), ένα μοναδικό θέαμα και κατάβαση από
Πόρτες – Βαρβάρα (καταφύγιο) απ όπου και ακολουθούμε το Ε4 στις παρυφές του βουνού,
ανάμεσα από ελατόδασος, περνώντας από τα Λακώματα και ολοκληρώνοντας τη διαδρομή στην
Αναβρυτή (850μ.) Ω.Π.: 6.30-7, Υ.Δ.: -1550μ, Β.Δ.: 2+
Ένα απαιτητικό διήμερο για δυνατούς ορειβάτες με πολύ καλή φυσική κατάσταση καθώς
μεταφέρουν τον εξοπλισμό για τη διανυκτέρευση + νερό για 2 μέρες + φαγητό.
Εύκολο πρόγραμμα:
Πεζοπορίες στα μονοπάτια από τον Μυστρά στην Αναβρυτή κι από το Παρόρι στα γύρω
Μοναστήρια (Λαγκαδιώτισσας, Φανερωμένης, Ζαγούνας)
Προτείνεται για αρχάριους
Σάββατο: Αναχώρηση στις 07:00 από Αθήνα για τον Μυστρά (295 μ.) όπου και αποβίβαση της
ομάδας εύκολων διαδρομών. Πεζοπορία από τον Μυστρά μέσω του παλιού καλντεριμιού και του
ρέματος της Νεροκαρυάς ανάβαση από χωριό Ταϋγέτη – Περγανταίϊκα – Μονή Φανερωμένης με
πολύ ωραία θέα στον λόφο της καστροπολιτείας του Μυστρά και τέλος της διαδρομής στην
Αναβρυτή όπου και η διανυκτέρευση σε ξενώνα ή σε ημιυπαίθριο χώρο με υπνόσακους. Ω.Π.: 5,
Υ.Δ.: +790 μ., Β.Δ.: 1+
Κυριακή: Πεζοπορία από την Αναβρυτή προς στην Μονή Φανερωμένης και στην συνέχεια σε
μονοπάτι που ελίσσεται πάνω στις πλαγιές του Αγίου Ελισσαίου, συναντά την Παναγία την Ζαγούνα
φωλιασμένη στην κοιλότητα μιας μεγάλης σπηλιάς και καταλήγει το Παρόρι. Ξεκούραση στις πηγές
και επιστροφή στην Αναβρυτή μέσα από εντυπωσιακό μονοπάτι σε φαράγγι με μικρή παράκαμψη
για την σπηλαιώδη Μονή Παναγιάς Λαγκαδιώτισσας Ω.Π.: 3-3.30, Υ.Δ.: +510μ. -510μ., Β.Δ.; 1
Συντονιστές δύσκολων διαδρομών: Σταύρος Ανάγνου & Φώτης Γεωργακόπουλος
Συντονιστής εύκολων διαδρομών: Δρόσος Τραπεζάρης

ΜΕΘΑΝΑ 21/06
2026-06-21 07:00 - 17:00
ΜΕΘΑΝΑ 21/06
Αναχώρηση στις 07:00 για τα Μέθανα, απ’ όπου αρχίζει η πεζοπορία μας. Το μονοπάτι, παλιός «μουλαρόδρομος» που ένωνε την πόλη με τις ορεινές καλλιέργειες, ξεκινά από την Βρομολίμνη λίγο έξω από την πόλη των Μεθάνων ανηφορίζει προς την περιοχή Μακρύλογγος, συνεχίζει και συναντά πλάτωμα με πολλά πηγάδια, στέρνες και ερείπια αρχαίων κτισμάτων και τον εγκαταλειμμένο οικισμό Παναγίτσα. Στη συνέχεια κατηφορίζει προς το Μεγαλοχώρι σε παλιό καλντερίμι ανάμεσα σε καλοδιατηρημένες πεζούλες και αλώνια με όμορφη θέα προς τον κόλπο της Επιδαύρου. Από το Μεγαλοχώρι συνεχίζουμε προς το γραφικό λιμανάκι Βαθύ για κολύμπι ή/και φαγητό ανάλογα με τον διαθέσιμο χρόνο (το τμήμα Μεγαλοχώρι-Βαθύ είναι σε ασφαλτοστρωμένο δρόμο για 1,6χλμ.) Ω.Π.: 4-4:30, Υ.Δ.:+570 μ.,. Β.Δ.: 1 ( 11χλμ.)

ΜΕΣΣΗΝΙΑ: Σαπιέντζα-Πολυλίμνιο- Βοιδοκοιλιά
2026-06-27 07:00 - 2026-06-28 19:00
27/6-28/6
ΜΕΣΣΗΝΙΑ: Σαπιέντζα-Πολυλίμνιο- Βοιδοκοιλιά
Σάββατο: Αναχώρηση στις 07:00 για το χωριό Χαραυγή και από εκεί μικρή πεζοπορία στο καταπράσινο φαράγγι του Πολυλίμνιου, με τις αλλεπάλληλες μικρές λιμνούλες και τους μαγευτικούς καταρράκτες, ένας «μικρός παράδεισος». Συνέχεια της πεζοπορίας προς τη λίμνη Κάδη που σχηματίζεται από έναν 25 μ. ύψους επιβλητικό καταρράκτη και όπου οι …απαραίτητες βουτιές μας!! Ω.Π.: 2.3-3, Β.Δ: 1. Μεταφορά στην παραλία της Γιάλοβας για πεζοπορία προς στην παραλία της Βοιδοκοιλιάς με το εντυπωσιακό ολοστρόγγυλο σχήμα της και τα κρυστάλλινα γαλαζοπράσινα νερά της. Η διαδρομή αρχίζει σε χωματόδρομο στην αμμολωρίδα που χωρίζει τον όρμο του Ναυαρίνου από την λιμνοθάλασσα της Γιάλοβας και μετά σε μονοπάτι προς το Παλαιόκαστρο Ναυαρίνου και την Σπηλιά του Νέστορα, με υπέροχη θέα προς την γύρω περιοχή. Κολύμπι στην Βοιδοκοιλιά και επιστροφή Ω.Π.: 3.30-4, Β.Δ: 1 , Υ.Δ.: 140μ (χλμ 10,5 ). Μεταφορά στην Φοινικούντα όπου η διαμονή σε camping ή ξενοδοχείο .

Κυριακή: Μετάβαση στη νήσο Σαπιέντζα, απέναντι από τη Μεθώνη, προστατευόμενη περιοχή (Natura 2000). Αποβίβαση στο Πόρτο Λόγγο και πεζοπορία προς στον επιβλητικό οκταγωνικό «Φάρο των Οινουσσών», ο οποίος χτίστηκε το 1885 από Άγγλους τεχνικούς ύστερα από αίτημα της βασίλισσας Βικτωρίας. Μετάβαση με το σκάφος στα «Μαγαζάκια» και πεζοπορία προς στη Σπαρτόλακκα , μια γυμνή από βλάστηση περιοχή με ένα ασυνήθιστο φαιοκίτρινο χρώμα εξαιτίας των στρωμάτων γύρης που συγκεντρώνονται εκεί από χιλιάδες χρόνια, στην συνέχεια διάσχιση του Κουμαρόδασους. Το Κουμαρόδασος είναι μοναδικό στη Μεσόγειο, αποτελείται από κουμαριές που έχουν εξελιχθεί σε δέντρα ύψους 10-12 μ., χαρακτηρισμένο «Μνημείο της Φύσης», υπολογίζεται ότι οι καταβολές του χάνονται σε βάθος 15.000 χρόνων. Συνέχεια της πεζοπορίας και κατάληξη μετά από περίπου 5 ώρες στη μαγευτική παραλία Άμμος για κολύμπι
Αν υπάρξει ελεύθερος χρόνος, φαγητό στην Μεθώνη ή καθ’οδόν.

84η ΠΑΝΕΛΛΗΝΙΑ ΟΡΕΙΒΑΤΙΚΗ ΣΥΓΚΕΝΤΡΩΣΗ Λευκά Όρη, Χανιά Κρήτης 17-19/07/2026
2026-07-17 08:00 - 2026-07-19 17:00
Π Ρ Ο Γ Ρ Α Μ Μ Α
84η ΠΑΝΕΛΛΗΝΙΑ ΟΡΕΙΒΑΤΙΚΗ ΣΥΝΑΝΤΗΣΗ ΛΕΥΚΑ ΟΡΗ, Κορυφή ΓΚΙΓΚΙΛΟΣ, υψ. 2.080 μέτρα – Διάσχιση ΦΑΡΑΓΓΙΟΥ ΣΑΜΑΡΙΑΣ 17-19 ΙΟΥΛΙΟΥ 2026
ΟΙ ΔΗΛΩΣΕΙΣ ΓΙΝΟΝΤΑΙ ΣΤΟ ΣΥΛΛΟΓΟ
ΠΑΡΑΣΚΕΥΗ 17/07/2026
08:00-09:30: Άφιξη ομάδων συμμετεχόντων στο οροπέδιο Ομαλού στην τοποθεσία Ξυλόσκαλο, υψ. 1.250 μ.,
Θα υπάρχει γραμματεία για πληροφορίες και δηλώσεις συμμετοχής σε εμφανές σημείο.
09:30: Ανάβαση στην κορυφή Γκίγκιλος, υψ. 2.080 μ.,
(υψ. διαφορά +830 μ., ώρες ανάβασης περίπου 3,5).
Το μονοπάτι είναι ανηφορικό, με κλίση, κακοτράχαλο και άδενδρο. Οι ορειβάτες πρέπει να έχουν καλή φυσική κατάσταση, να φορούν μποτάκι (άρβυλο), να έχουν μπατόν, παγούρι, καπέλο και αντηλιακό. Τα παγούρια μας θα γεμίσουμε με νερό στην αφετηρία της ανάβασης στο Ξυλόσκαλο και στην μέση περίπου της διαδρομής στην πηγή Λινοσέλι, όπου θα έχουμε πρόχειρο κέρασμα (λουκούμια). Οι συμμετέχοντες στην ανάβαση θα συνοδεύονται σε όλη την διάρκεια της διαδρομής από έμπειρα μέλη του Συλλόγου μας.
19:00: Ξεκούραση και διανυκτέρευση στο οροπέδιο Ομαλού, οι συμμετέχοντες θα διανυκτερεύ-σουν στον καθορισμένο χώρο κατασκήνωσεις κοντά στα ξενοδοχεία του Ομαλού ή σε δωμάτια άν έχουν κάνει κράτηση ή και στο καταφύγιο Καλλέργη, εαν επιθυμούν να περ-πατήσουν επιπλέον μιάμιση ώρα από το Ξυλόσκαλο.
-Το βράδυ θα κάνουμε όλοι παρέα σε μικρή γιορτή με πρόχειρο κέρασμα στην πλατεία γύρω από τις ταβέρνες και τα ξενοδοχεία του Ομαλού.
ΣΑΒΒΑΤΟ 18/07/2026

07:30-09:30: Άφιξη – Καλωσόρισμα ομάδων στο Ξυλόσκαλο Ομαλού,
Θα υπάρχει γραμματεία για πληροφορίες και δηλώσεις συμμετοχής
στην είσοδο του Εθνικού Δρυμού. 08:30-09:30: Έναρξη πεζοπορίας ανά ομάδες στο Φαράγγι της Σαμαριάς, θα ξεκινήσουμε την πεζοπο- ρία μας αργά στο κεντρικό σηματοδοτημένο μονοπάτι μέσα στο φαράγγι, πάντα με την συνοδεία και την παρέα των μελών του Συλλόγου μας. Τα παγούρια μας θα γεμίσουμε στο Ξυλόσκαλο και μέσα στο φαράγγι, όπου περίπου ανά 3 χλμ. υπάρχουν πηγές.
(ώρες πεζοπορίας περίπου 6:00 με 7:00, με μποτάκι (άρβυλο), μπατόν, καπέλο και αντηλιακό).
17:00-18:30: Έξοδος από το Φαράγγι της Σαμαριάς, τακτοποίηση στην κατασκήνωση ή στα δωμάτια
που πιθάνον να έχουν κάνει κράτηση οι συμμετέχοντες.
19:00-19:30: Σύντομη ενημερωτική εκδήλωση για την περιοχή και τον Εθνικό Δρυμό Σαμαριάς.
19:30-21:00: Προσφορά φαγητού και ποτού και μικρό παραδοσιακό γλέντι.
ΚΥΡΙΑΚΗ 19/07/2026
08:30-09:30: Προσφορά πρωινού με ρόφημα μαλοτήρα, παξιμαδάκι κ.λπ.. 10:00: Εύκολη ανάβαση στο κάστρο της Αγίας Ρουμέλης, στο ύψωμα πάνω από τον οικισμό με την πανοραμική θέα στο Λιβυκό πέλαγος (ώρα πεζοπορίας περίπου 1:00). Σύντομοι χαιρετισμοί των οργανωτών και των εκπροσώπων των Συλλόγων.
14:00-17:00: Ελεύθερος χρόνος για μπάνιο και ξεκούραση.
Πέρας εκδηλώσεων 84ης Π.Ο.Σ..
Το απόγευμα στις 17:30 μ.μ. θα αναχωρήσουμε από την Αγία Ρουμέλη με τα πλοία της γραμμής για την Χώρα Σφακίων ή και για την Σούγια, από όπου με τακτικό δρομολόγιο του ΚΤΕΛ Χανίων οι συμμετέχοντες θα μπορούν να επιστρέψουν στο οροπέδιο Ομαλού, αν κάποιοι από αυτούς θα έχουν αφήσει εκεί το μεταφορικό τους μέσο.
Η προστατευόμενη περιοχή του Εθνικού Δρυμού Σαμαριάς απεικονίζεται στον ακόλουθο χάρτη:

Αλόννησος: εκεί που το πράσινο συναντά τη θάλασσα! 28/8-1/9
2026-08-28 14:00 - 2026-09-01 17:00
28/8-1/9
Αλόννησος: εκεί που το πράσινο συναντά τη θάλασσα!
Διάσχιση της Αλοννήσου. Μικρές διακοπές και πεζοπορίες στο τέλος του καλοκαιριού.
28/8 Παρασκευή : Αναχώρηση με πούλμαν ή το ΚΤΕΛ για Μαντούδι από όπου αναχωρεί το πλοίο
για Αλόννησο στις 14:00. ΄Αφιξη στις 15:55 στο λιμάνι της Αλοννήσου Πατητήρι και τακτοποίηση
σε ξενοδοχείο.
Απογευματινή πεζοπορία στα ίχνη του παλιού καλντεριμιού (το οποίο σώζεται σε αρκετά σημεία
της διαδρομής) που ένωνε το Πατητήρι με την Χώρα., Υ.Δ.:+190 μ. Β.Δ.: 1 (2,6χλμ.). Επίσκεψη στην
Χώρα και στην συνέχεια πεζοπορία προς την ψηλότερη κορυφή του νησιού Καλόβουλος με
καταπληκτική θέα 360 ο σε ολόκληρο το αρχιπέλαγος των Σποράδων, την Χώρα και την Εύβοια.
Ω.Π.: 1, Υ.Δ.: 200 μ., Β.Δ.: 1 (2,4χλμ. πήγαινε-έλα) κατά την επιστροφή με μικρή παράκαμψη
υπάρχει σημείο θέασης για ένα υπέροχο ηλιοβασίλεμα. Από την Χώρα επιστροφή στο ξενοδοχείο
πεζοπορώντας ή με την Δημοτική συγκοινωνία.
29/8 Σάββατο: Μεταφορά με πούλμαν στην θέση Διάσελο και από εκεί πεζοπορία σε
χωματόδρομο έως την λιμνοδεξαμενή Καστανορέματος, από όπου ξεκινάει η πορεία μέσα στην
κοίτη της μεγαλύτερης ρεματιάς της Αλοννήσου το Καστανόρεμα που σχηματίζει ένα βατό φαράγγι
κακοτράχαλο σε κάποια σημεία με όμορφη θέα προς την θάλασσα και την νήσο Περιστέρα και
καταλήγει στην παραλία Στροβίλι. Μετά το μονοπάτι συνεχίζει παραλιακά προς την πανέμορφη
παραλία του Αγίου Δημητρίου με τα καταγάλανα νερά και την κατάλευκη άμμο. Ω.Π.: 3-3.30, Υ.Δ.:-
300μ., Β.Δ.: 1+ (7χλμ.) (κοντά στην παραλία υπάρχει περιστασιακός υδροβιότοπος αποδημητικών
πουλιών). Επιστροφή με πούλμαν στο Πατητήρι
30/8 Κυριακή: Επιλογή ανάμεσα : α) προαιρετική ημερήσια κρουαζιέρα με σκάφος στο Εθνικό
Θαλάσσιο Πάρκο Αλοννήσου Βορείων Σποράδων, επίσκεψη στην νήσο Περιστέρα, Ναυάγιο, Μπλε
Σπηλιά, παραλία Μουρτίτσα και στο ψαρολίμανο Στενή Βάλα (ενδεικτική διαδρομή).
Το Θαλάσσιο Πάρκο είναι η μεγαλύτερη προστατευμένη θαλάσσια περιοχή στην Ευρώπη (περίπου
2,220 km2), είναι ένας σημαντικός βιότοπος για πολλά είδη ψαριών (περίπου 300), πτηνών
(περισσότερα από 80 είδη), ερπετών και επίσης θηλαστικών. H μεσογειακή φώκια (Monachus
monachus), θεωρείται το πιο απειλούμενο είδος στην Ευρώπη ή β) Μεγάλη διάσχιση της
Αλοννήσου από το τον Γέρακα, στο βόρειο άκρο της, έως το Πατητήρι (Γέρακας-Παπί-Μελεγάκια-
Αγάλου Λάκκα-Αγ. Ανάργυροι-Μέγα νερό-Πατητήρι) Ω.Π.: 7-8, Υ.Δ.:400μ., Β.Δ.: 2 (23χλμ.)
31/8 Δευτέρα: Μεταφορά με πούλμαν στην Χώρα. Από εκεί ξεκινά η πεζοπορία σε καλοφτιαγμένο
καλντερίμι μέσα σε μεσογειακή βλάστηση που καταλήγει στην Παραλία Μικρός Μουρτιάς, μετά την
παραλία ξεκινά το μονοπάτι κατά μήκος της ακτογραμμής προς τον φάρο στο ακρωτήρι Κόκκινο.
Επιστροφή από το ίδιο μονοπάτι στην Χώρα για ξεκούραση Ω.Π.: 2-2.5, Υ.Δ.:200, Β.Δ.: 1 (5χλμ.). Στη
συνέχεια πεζοπορία προς την παραλία Μεγάλος Μουρτιάς με τα διάφανα, γαλαζοπράσινα νερά, το
παλαιό επίνειο της Χώρας. Επιστροφή στην Χώρα. Ω.Π.: 1 , Υ.Δ.:-200 +200 μ. Β.Δ.: 1 (2,7χλμ.).
Ελεύθερο απόγευμα στην Χώρα και επιστροφή στο Πατητήρι με την Δημοτική συγκοινωνία ή
πεζοπορώντας.
1/9 Τρίτη: Ελεύθερη ημέρα. Ευκαιρία για να επισκεφθεί κανείς την παραλία Ρουσούμ Γυαλός και το
γραφικό λιμανάκι Βότση που βρίσκονται σε κοντινή απόσταση από το Πατητήρι (15λ. και 30λ.
πεζοπορίας αντίστοιχα). Εναλλακτικά επίσκεψη, στο Ενημερωτικό Κέντρο Ευαισθητοποίησης
Κοινού για τους Επισκέψιμους Ενάλιους Αρχαιολογικούς Χώρους όπου μπορεί να ζήσει κανείς την
εμπειρία μιας εικονικής κατάδυσης στο περίφημο Ναυάγιο της Περιστέρας, μέσα από την
πρωτοποριακή τεχνολογία Virtual Reality και στο Ιστορικό και Λαογραφικό Μουσείο της
Αλοννήσου. Απόπλους για το Μαντούδι στις 17:05
